text:
Abazi Bibiliya cyangwa inkuru z’umwami Sawuli na Dawidi, babonamo “ubutwari” n’ “ishyari” mu nkuru z’aba bagabo. Bakabona kandi “guhigwa” no “guhunga”; “kugambana” no “kugambanirwa”; gushaka kwica uwaguhunze kandi wagufashije byinshi, no “gushaka kwicwa n’uwo wahunze utigeze uhemukira” n’ibindi byinshi bigaragara mu mateka y’abagabo bafatanyije urugamba, bakagera ku cyo bashakaga ariko nyuma umwe agahiga undi.
Nk’uko twatangiye tubivuga, umwami Sawuli agereranywa na Kagame; Sawuli akaba yari yirimitswe n’umusaza Samweli, bivugwa ko yari umunyabwenge cyane nk’uko Kagame yashyizweho n’umusaza Museveni benshi bemeza ko ari umunyabwenge cyane(“1Sam.10”).
Kandi nk’uko Sawuli yatunguwe no kuba umwami, na Kagame byaramutunguye kujya mu mwanya wa Rwigema kuko atigeze abitegura, mu bantu bagombaga gusimbura Rwigema ntabwo Kagame yatekerezwaga.
Amaze kwima Sawuli yatewe n’igihangange cy’umufilistiya witwaga Goriyati, biba ngombwa ko yitabaza abantu b’abahanga mu ntambara, haboneka Dawidi, ariwe waje guhirika Goriyati (1Samuel 17); maze abasirikare ndetse n’abaturage bose batangira gukunda Dawidi batangira no kumuririmba, Dawidi waje kuba umugaba mukuru w’ingabo za Isirayeli, yakunzwe cyane n’abasirikare be ndetse n’abaturage. Ariko rero urwo rukundo yakunzwe rwatumye Sawuli agirira ishyari Dawidi ndetse ashaka kumwica (1Samuel 18, 6-16).
Kimwe na Sawuli, Kagame akimara kugera k’ubutegetsi ntabwo yakunzwe cyane n’abasirikare kubera kubafata nabi, kubakubita ndetse bavuga ko n’abasirikare bakuru atatinyaga kubakubita inshyi nk’abana, abamurushaga igisirikare ndetse bakuru kumurusha haba mu myaka cyangwa se mu kazi.Gen Kayumba abamuzi bavuga ko ari umugabo ucisha macye cyane yaje gukundwa cyane n’abasirikare ndetse n’abasivili bari bakomeye muri FPR, kubera ko ariwe bisangagaho kandi baganyiraga akarengane n’itotezwa rya Kagame.
Igitugu no kudashyikirana kwa Kagame byatumye abasirikare benshi n’abasivili bari muri FPR, bisanga kwa Gen Kayumba wabakiranaga urugwiro ndetse bakabona ko atandukanye cyane mu miterere n’imitekerereze na Kagame, nk’uko Sawuli yaratandukanye cyane na Dawidi.
Kubera kwisangwaho n’abantu batandukanye ndetse no gukundwa n’abasirikare n’abasivili cyane abahoze muri FPR, byatumye Kagame yanga urunuka Gen. Kayumba ndetse amushinja kwikundisha ku basikare no kubacamo ibice.
Abakurikiranira hafi amateka ya Kagame, mu gihe Politiki yari ikomeye cyane, Pasteur Bizimungu amaze kugira amakimbirane na Kagame, n’abandi nka Twagiramungu, Pierre Celestin Rwigema bose bari ba Minisitiri w’intebe, Sebarenzi Joseph Kabuye akaba arahunze, Assiel Kabera akicwa, n’abandi basivili n’abasirikare benshi batangiye FPR kandi bakomeye bari batangiye kugirana ikibazo na Kagame bagahitamo gufata iy’ubuhungiro kubera ibitekerezo byabo, kutavuga rumwe nawe.
Icyo gihe kandi nibwo ubwoba bwo gukundwa kwa Gen. Kayumba bwamubanye bwinshi maze ahitamo kwigizayo bamwe mu basirikare bakuru, bamwe banakurwa mu gisirikare: Col Ngaga, Col Ndugute, Col Bagire, Lt Col Rutahisiri, Col Nyamuragwa, Col Dodo, Col Musitu n’abandi. Aba bose n’ikipe y’abasirikare ba cyera bari bakomeye batangiye guhura n’ikibazo, mu gihe Kagame yari amaze kubona ko atagikunzwe mu gisirikare.
Yahisemo rero kubaka indi kipe ye nshya, azamura abari bakiri bato mu gisirikare ndetse n’abemeye kumuhakwaho, ni cyo gihe cya Gen Kabarebe, Gen Jack Nziza, Ibingira, n’abandi, agamije gusenya ikipe yari isanzwe ho y’abasirikare bakuru, kuko yabonaga ashobora kuba atagikunzwe n’abasirikare bakuru ndetse n’abato. Ibyo byose yabikoraga kugira ngo asenye igice yitaga icya Gen. Kayumba, kuva 2001 nibwo abasikare badashakwa bashyirwaga mu gice cya Gen Kayumba.
Sawuli rero abonye ko Dawudi akunzwe cyane yatangiye gucura umugambi wo kumwica, ariko kuko Dawidi yari azi kubana ndetse akaba yarakundanaga n’umuhungu bwite wa Sawuli witwaga Yonatani, Dawidi yaburirwaga buri munsi, uko Sawuli yapangaga umugambi wo kumwica kugeza amuhunze(1Sam, 19, 20). Gen Kayumba nawe bivugwa ko Kagame akimara kumwikanga kubera gukundwa, yatangiye kumugendaho ndetse no gushaka kumwikiza ariko kubera ko yari akunzwe cyane yakomeje kugira amahirwe yo kuburirwa n’abasirikare.
Kimwe na Dawidi ibi byarakomeje kugeza ubwo amuhungiye ku munota wa nyuma naho ngo aburiwe n’abandi basirikare nk’uko Dawudi yaburiwe. Ikindi Dawidi akimara kugera mu buhungiro ntabwo Sawuli yigeze amwihanganira yakomeje kumugirira ubwoba, kugeza ubwo atangiye kumushyiraho ingenza zo kumuhitana, ngira ngo inkuru ni ndende cyane yerekana uko Sawuri yahize Dawidi ariko Imana ikomeza kurinda Dawudi ntiyicwa n’inkota ya Sawuli (1Sam 23, 24).
Kagame nawe rero ntabwo yigeze aruhuka gushaka uburyo Gen Kayumba yagaruka mu bubasha bwe, amakuru ya vuba yerekana uburyo yarasiwe muri Afrika y’epfo ariko Imana ikinga ukuboko nubwo bitaremezwa ko Kagame yaba yarabigizemo uruhare koko; usibye amamanda yajyiye asohorwa amusabira gutabwa muri yombi n’ubutabera bw’Afrika y’Epfo.
Ikindi gitangaje cyane n’uburyo Dawidi yashoboraga kwihisha Sawuli kandi yari yaramutangatanze hose, ariko kuko Imana yari imufiteho umugambi wo kuzaba umwami wa Isirayeli, yakomeje kumurindira mu gihugu cy’ubuhungiro kugeza abaye umwami nk’uko isezerano ryabivugaga(1Sam 23: 7-28).
Dawudi kandi akimara guhunga, Sawuli yishe ndetse atoteza zimwe mu shuti za Dawidi zari zisigaye mu gihu (1Sam 22, 6-23). Kagame nawe kimwe na Sawuli, ihunga rya Gen Kayumba rya kurikiwe no guhiga abantu bose bacyekaga ko ari inshuti ze; ingero ni nyishi uhereye kuri murumuna we Lt Col Rugigana. Ubu hakaba harimo guhigwa abanyamakuru, abayobozi batandukanye, abaturage basanzwe, abacuruzi n’abandi, bamuzira kandi bamwe bataranavugana nawe, ariko ubwoba bwa Kagame nk’ubwa Sawuli bukaba bukomeje gutuma abantu benshi baharenganira bazizwa Gen Kayumba bataraca n’iryera mu buzima bwabo.
Kimwe na Dawudi, Gen Kayumba rero nubwo tutaramenya ko Imana yamuhaye amavuta yo kuzayobora u Rwanda ariko icyagaragaye ni uko mu iraswa rye habaye ukuboko kw’Imana gukomeye cyane kuko uwamurashe ntawundi wari ufite imbunda ngo amurwanye, kandi bararebanaga ariko ananirwa kumwica, ndetse amakuru twumva avuga ko imbunda yamurasaga barwana yagezeho rwose yanga kurasa ku munota wanyuma agiye kumurangiza.
Biracyakomeza………..!
Rukundo William


c: text/html

text:
Igihe ubona Imana nk’idahari cyangwa itakumva/Joyce Meyer
Ibiri muri iki gitabo cy’amategeko ntukarorere kubihamisha akanwa kawe, ahubwo ujye ubitekereza ku manywa na nijoro kugira ngo ubone uko ukurikiza ibyanditswemo byose. Ni ho uzahirwa mu nzira zawe, ukabashishwa byose. Yosuwa 1:8
Murabizi umuntu wese agira igihe asenga Imana afite wenda ikintu runaka ashaka kuyibwira. Hari ubwo rero utegereza ko hari icyakoreka, ugaheba ukabona nta kiba. Ariko hari ijambo rimwe dukwiye kuzirikana, ni uko burya kuba ntacyo ubona gikoreka ntibivuze ko ntacyakozwe. Imana ishobora guceceka ariko burya iba yumvise kandi ihari.
Ndifuza kubaha urugero. Ahitwa mutagatifu Rudoviko (Louis), ibiti bitangira gutakaza amababi mu mpeshyi. Dave (umugabo wa Joyce Meyer), na njye tuba tubona mu gihe gito buri giti gishobora kuma mu byumweru bike, dukurikije ukuntu amababi aba atakara buri kanya. Ariko iki giti ntigipfa ngo kigwe mu buryo bugaragara, kuko mu gihimba cyacyo n’amashami, gifitemo intungamubiri zikomeza kugitunga kugeza mu bindi bihe imvura izagwamo.
Bijya gusa nawe hari ubwo wumva inzozi zawe zigiye kuba amateka zidasohoye, zigapfa, ukabona ntakiba. Ariko ibi ntibisobanuye ko nta mirimo ihambaye Imana iri gukora mu buzima bwawe.
Niba ubona nta gikoreka ku nzozi ufite, hindura uburyo utangire kureba gusa niba zihuye n’ubushake bwayo ndetse n’ijambo ryayo. Yona yahawe ubutumwa bwo kujyana i Nenewi arangije yigire aho ashaka. Ibi nibyo dukora akenshi, hari ubwo Imana iduhitiramo aho twerekera tukifatira izacu gahunda.
Hashize imyaka irenga 30, Imana impamagariye kuyikorera, kandi nari umukristo ukiri muto mu rugendo, numvaga ngifite ibinu byinshi byo gukora. Nari mfite iyerekwa ariko byansabaga kureba niba inzira ndimo guca ariyo n’Imana ishaka ko nyuramo.
Biragoye ko Imana ishyira mu ngiro inzozi zawe mu gihe utaretse ngo ijambo ryayo riyobore ubuzima bwawe nk’uko twabisomye. Kugira ngo iyerekwa ryanjye rigerweho n’umuryango w’ivugabutumwa mfite utere imbere ube uko umeze uyu munsi, byansabye gukura mu buryo bw’Umwuka no kwemerera Imana ikeza imigambi yanjye yose.
Hari ubwo Imana idashima ko ibyawe bimera nk’inyenyeri ibonekera rimwe kandi mu gihe gito ikongera ikabura, ahubwo igashima ko ibyawe bitinda kuboneka ari nako bishinga imizi.
Ntabwo byoroha gukura mu buryo bw’Umwuka kuko bidusaba kureka Imana igakora ubushake bwayo mu buzima bwacu, tukemera kugendera munsi y’ububasha bwayo, kandi tukumva ko tutagomba gukora ibyo twishakiye, nk’uko na Yesu yemeye gukora ubushake bw’Imana. Iyo tugwije imbaraga z’Umwuka, bidufasha kugera ku nzozi zacu no kuba mu mugambi w’Imana nyawo.
Imana iracyafite imishinga myinshi ku buzima bwawe, ariko wemere ko igomba kugutergura kuko umuntu wese, ikigo runaka, igihugu n’undi wese arakwigisha, akaguha amahugurwa ashingiye ku cyo agutegerejemo, kandi nibona ugeze ku rugero rushyitse izasohoza inzozi zawe. Ntutinye Imana iri kumwe nawe, burya niyo utabona imirimo ifatika mu maso y’ibigaragara ntibivuze ko itaba iri gukora. Ukomeze ukore iby’ijambo ryayo, ukurikize amategeko yayo uzahirwa mu nziza zawe.
Imana iguhe umugisha.

robotstxt: allowed

filter: keep


text:
Abanyeshuri b’abapantekoti bibumbiye mu muryango ‘’Future Hope Family), babarizwa mu itorero rya ADEPR-Paruwasi ya Kinyinya, bateguye igikorwa ngarukamwaka kigamije gufasha bagenzi babo batishoboye, mu gihe hasigaye igito gito ngo basubire gutangire amasomo yabo y’umwaka utaha wa 2016.
Iki gikorwa kizahuzwa n’igitaramo cyo gushima Imana gifite intego igira iti ‘’ Nibutse iminsi ya kera, nibwira imirimo yawe, ntekereza imirimo y’intoki zawe.’’ Zaburi 143:5, kizaba kuri uyu wa gatandatu tariki 26/12/2015 sa munani n’igice ( 14h30), kikazabera ku mudugudu wa ADEPR-KAMI muri Paruwasi ya Kinyinya.
Bamwe mu bagize Future Hope Family
Umuyobozi wa Future Hope Family Nizeyimana Fils Eric, yatangaje ko bifuje kujya bakora iki gikorwa cy’ubufasha buri mwaka, bagakora n’ibikorwa by’amaboko byo kubakira abatishoboye, guha abana bafite imibereho mibi ibyo kurya ndetse no gufasha abanyeshuri babuze amafaranga y’ishuri.
Ati ‘’ twifuje kujya dukora iki gikorwa tugakora ibikorwa byo kubakira abatishoboye no guha amafaranga y’ishuri abana bataye ishuri, kimwe n’ibindi bikorwa by’urukundo, kuri iyi ncuro tukaba duteganya gufasha abanyeshuri 6.’’
Umuryango Future Hope Family watangiye mu w’2001, ukaba uhuza abanyeshuri babarurirwa ku midugudu itandukanye igize Paruwasi ya ADEPR-Kinyinya, ukaba kandi waratangiye ibikorwa nk’ibi by’ubufasha mu mwaka w’2008. Uyu muryango watangijwe n’abantu 6, ubu ukaba ugizwe n’abagera kuri 80, harimo 45 bagize itsinda ry’abaririmbyi ( Korari) n’abandi bakora ibindi mu mpano zitandukanye.


text:
Abakunzi b’Amateka mwaramukanye Imana mwese. Ni Phocas Fashaho hano i Washington ubasuhuza. Muri Cyera Habayeho ya none ndagira ngo tuvuge ku mateka y’Igihembo kitiriwe Nobel.
Ni igitekerezo nashyikirijwe n’umukunzi wa Cyera Habayeho utaranyibwiye, ariko ndakimushimira cyane.
Turareba aho igitekerezo cy’icyo gihembo cyaturutse, abagihabwa ari bantu ki, bamwe mu bamaze kucyegukana k’umugabane w’Afurika [Mandela, Tutu, de Klerk, Maathai....), turebe na nyir’ukugishyiraho, Alfred Nobel, yari muntu ki. Ni ibintu byinshi tudashobora kuvuga mu kiganiro kimwe gusa. Tuzakomeza kubivugaho rero kugeza tubirangije. Ibisobanuro birambuye mu kanya.


text:
Nyirahabimana umaze umwaka arangije kwiga amashuri yisumbuye, avuga ko yamenye iby’iyi poromosiyo binyuze mu butumwa bugufi yohererejwe.
Ati "Namenye ibijyanye na poromosiyo ya Ba Miliyoneri binyuze mu butumwa bugufi Tigo yanyoherereje, buvuga ko hari poromosiyo yitwa Ba Miliyoneri aho umuntu akanda *155# cyangwa akohereza ijambo ”TIGO” mu nyuguti nkuru kuri 155 akaba yiyandikishije mu banyamahirwe batsindira amafaranga agera muri miliyoni eshanu ku munsi."
"Nkimara kumenya iby’ iyi poromosiyo, nahise ntangira kujya nshaka ama inite nkagerageza gukina mu cyumweru uko nshoboye, ubu bampamagaye maze ibyumweru bitatu nkina."
Yakomeje agira ati "Bampamagaye hari ahantu mvuye ndi kuri moto, mbanza kumva ko atari byo binsaba kuva kuri moto, barongera barampamagara babinyumvisha neza. Ariko kubera ibyishimo byinshi sinabyumvaga neza naje kubyemera ari uko banyoherereje ubutumwa bugufi bumbwira kuza kuri Tigo gufata ibihembo byanjye. Nishimye cyane ku buryo ntabasha gusobanura."
Nyirahabimana avuga ko akirangiza kwiga yari afite igitekerezo cyo gutangira umushinga ariko akabura ubushobozi, bityo rero ngo nyuma yo gutsindira miliyoni imwe muri poromosiyo ya Ba Miliyoneri, agiye kuwutangira kugira ngo yiteze imbere uko ashoboye.
Yashimiye ubuyobozi bwa Tigo agira ati "Sinzi ikintu naha ubuyobozi bwa Tigo kuko bumfashije guhindura ubuzima bwanjye, gusa ndabushimira cyane ku bw’igitekerezo cyiza cya poromosiyo ya Ba Miliyoneri bagize, ni igikorwa cyiza cyo gushimira abafatabuguzi bayo."
Avuga ko agiye gukomeza kurushaho gukina kugira ngo arebe ko amahirwe yakongera kumusekera agatsindira igihembo nyamukuru cya miliyoni 10.


text:
Yazutse nyuma yo kujugumywa ku magufa y’uwapfuye mbere ye umwaka wose.
Bukeye Elisa arapfa baramuhamba. Undi mwaka utashye ,ibitero by’abamowabu bitera icyo gihugu , bucyeye hariho abajya guhamba umuntu, barabukwa igitero kimwe ,bajugunya uwo mupfu mu gituro cya Elisa. Nuko intumbi igwiriye amagufwa ya Elisa, ako kanya uwo muntu arazuka , arabaduka arahagarara ( 2 abami 13:20-21)
Umuntu w’Imana Elisa bibiliya imuvugaho kuba yaritanze cyane mu murimo w’Imana, ndetse Imana nayo ikabimukundira ndetse ikamuha n’impano zirimo gukora ibitangaza byinshi cyane, nko guhanura, guhumanura amazi ,gukiza wa mupfakazi umwenda, gukiza imboga uburozi, gukiza Namani umugaba w’ingabo z’I Siriya Ibibembe n’ibindi, icyatangaje benshi rero ni uko na nyuma yo gupfa kwe Imana yerekanye ko nta mukiranutsi upfa gupfa, byagaragaye ubwo amagufwa ye yazuraga umuntu bari bagiye gushyingura.
Mu by’ukuri hari igihe abantu bakerensa imbaraga z’Imana zikorera mu bakozi b’Imana ahari bagakeka ko ari abantu basanzwe, ariko ntago aribyo kuko Umuntu wemeye akanga kwanduzwa n’ibyisi,akihana ibyaha, agaha icumbi Yesu christo agatura muri we, Uwo ni umuntu udasanzwe, abitse amabanga y’Imana muri we, ni nawe umwanditsi wa Zaburi 118:17 yavuze ngo “Sinzapfa ahubwo nzarama ,ntekerereze abantu Imirimo Uwiteka yakoze”.
Kuri ubu Twumva inkuru za Yobu na Aburahamu tugakomera mu kwizera, twakumva ibya Pawulo tukuzura umwuka Wera n’abandi bakozi b’Imana benshi, ariko wakagombye gutekereza ngo Ese abazumva ibyanjye nawe mu myaka iri imbere aho bazifuza kugera ikirenge mu cyawe cyangwa bazagira ipfunwe ryo gukomoka mu muryango uvukamo ? Bazakwibukira ku ki?
Bene data birakwiye ko Tugira Imirimo myiza tukiri mu isi kuko Uretse no kuba ituma tuba abo kwifuzwa mu bo tubana nabo Imana izanayiduhembera, ni byiza ko wakorera Imana bigishoboka kuko hari igihe Umubiri uzaba umaze kunanirwa itakibashije, nyamara ukazaba uvuga uti sinejejwe nabyo ukifuza gusubiza iminsi inyuma bitagishobotse (umubwiriza12:8).
Birashoboka ko utajyaga ubiha agaciro, cyangwa wari umaze gucika intege ariko haguruka wireba inyuma, igihe ni gito tugataha iwacu, haranira gusiga umurage mwiza, mu isi umuryango wawe uzabyubahirwe, benshi bazahinduke ku bwawe, abandi bajye bifuza kuba intwari nkawe kandi abo bose banejejwe n’ubutwari bwawe bagahinduka, Imana izabakwambikira ikamba, ndetse uzaka nk’inyenyeri zo mu ruturuturu nugera mu bwami bwayo, ariko bitari ibyo hazabaho gukorwa n’isoni ariko biragatsindwa n’uwiteka (Daniel 12:2-3)


text:
ese mwangira inama yogushaka uyu muchr wanjye?
dore ikimpangayikishije
1.afana APR bimwe byogupfa kandi jye ndumuRAYON umwe wuzuye winyanza
2.numuslam umwe wimaka kandi jye ndumucatholique umwe wo kwa papa iroma ndetse ngendana nishapure mwijosi
3.yarize ubu afite PHD njye nize TC gusa
4.yanga inzoga cyane kandi njye sinarara ntagasomye
.
.
gusa hejuru yibi arankunda cyane nanjye ndamukunda
none urabona tuzarambana? jyagwa urugo rwacu ruzahoramo amakofe
ese mwangira inama yogushaka uyu muchr wanjye?
ese mwangira inama yogushaka uyu muchr wanjye?


text:
Muhanga : Abakoze neza barashimirwa abandi bagasabwa kwikubita agashyi
Kuwa Kabiri taliki ya 15 Ugushyingo,2014 nibwo Hizihijwe umunsi w’umuhizi mu karere ka Muhanga, aho abayobozi bitwaye neza kurusha abandi bashyikirijwe ibihembo kandi banahabwa impanuro zo gukomeza kongera More...
Ngororero: Uko abaturage bavuga ku kwegukana umwanya wa gatatu mu gihugu
Ministre Joseph habineza na Guverineri Mukandasira bifatanyije n’abaturage mu gutaha igikombe cy’imihigo Ibi Nibyo bikombe by’indashyikirwa akarere ka Ngororero gaherutse kwegukana Mu mihigo More...
Karongi: Gutahiriza umugozi umwe n’izindi nzego ngo ni byo bizatuma urubyiruko rushobora kwesa neza imihigo
Kuri uyu wa 12 Ugushingo 2014, abagize Inama y’Igihugu y’Urubyiruko mu Karere ka Karongi bahigiye imbere y’ubuyobozi bw’akarere ibyo rwiyemeje kugeraho maze bugaragaza ko rukeneye gushyigikirwa More...
Abagize inzego z’urubyiruko bahize kuzamura urubyiruko rufite intege nke
Intore z’abagize inzego z’urubyiruko zitangaza ko mu mihigo zihaye harimo gufasha urubyiruko rufite intege nke kugira ngo narwo ruzamuke ruve mu bukene bityo imbaraga zarwo ruzikoreshe, rwubaka u More...
Gicumbi – Gusinyana imihigo n’abakuru b’imidugudu ngo bibafasha gukorera ku ntego
Umunyamabanga nshingwabikorwa w’umurenge arimo asinyana n’umuybozi w’umudugudu Guhiga umihigo imbere y’inzego z’ubuyobozi ngo bifasha abayihize gukorera ku ntego no guhigura ibyo More...
Rusizi: Abaturage b’umurenge wa Gihundwe ngo ntibazatezuka mu kwiteza imbere
Abaturage bo mu murenge wa Gihundwe mu karere ka Rusizi barishimira impinduka y’ibikorwa by’iterambere igaragarira mubikorwa bitandukanye bikomeje gukataza mu murenge wabo muri uyu mwaka wa 2014. Ibyo More...
Burera: Nubwo baje ku mwanya wa 20 mu mihigo ngo ibikorwa bahize byose babigezeho
Nyuma y’uko akarere ka Burera kabaye aka 20 mu mihogo y’umwaka wa 2013-2014 kandi ubusanzwe katarajyaga kabura mu turere 10 twa mbere, ubuyobozi bw’ako karere buvuga ko bwafashe ingamba kuburyo More...
Ibanga ryo kwesa imihigo mu karere ka Kireye ni “Inkera y’imihigoâ€
Inkera y’imihigo ni gahunda akarere kihaye yo gutanga service inoze mu bigo byose  birebana na gahunda y’ubuvuzi bikorera mu karere ka Kireh, aho buri kigo Nderabuzima gifatanyije n’Umurenge More...
Nyaruguru: Umurenge wa Nyabimata wavuye ku mwanya wa nyuma uba uwa 6
Mu mihigoy’umwaka wa 2013-2014 umurenge wa Nyabimata wabaye uwa 6, uvuye ku mwanya wa nyuma mu mihigo y’umwaka wari wabanje. Ubuyobozi bw’umurenge wa Nyabimata burashimira abatuye uyu murenge More...
Kicukiro ikomeje guhiga utundi turere mu kwesa imihigo
Ubwo havugwaga uko uturere tweseje imihigo y’umwaka wa 2013-2014 ndetse hanasinywa imihigo y’umwaka wa 2014-2015, akarere ka Kicukiro mu mujyi wa Kigali kongeye kuza ku mwanya wa mbere mu mihigo n’amanota More...


text:
“Dore imirimo ya kamere iragaragara ni iyi: gusambana no gukora ibiteye isoni n’iby’isoni nke.”Abagalatiya 5:19
Bimwe mu bintu bishobora gutuma umuntu atuzura Mwuka Wera nyamara yibwira ko yakijijwe, yaretse rwose imirimo y’akamere,ushobora kutuzura Umwuka Wera bitewe nibyo wereka amaso yawe.
Mu bintu byugarije abantu benshi bakunda kureba nyamara ntibamenye ko bigira ingaruka zikomeye mu mibereho yabo y’Umwuka,muri byo ku isonga haza amafilimi y’urukozasoni n’amashusho yandi ajyanye nizo filimi.
Umuntu ureba mwene izo filimi usanga yuzuye umwuka wazo kuruta uko yakuzura Umwuka Wera. Zitera amarari y’ubusambanyi cyane kandi ayo marari agira imbata uwo yagezemo bityo agahora yuzuyemo ubusambanyi bigatuma Umwuka Wera atabona ubuturo muri we. Inzira yo kunesha kureba mwene ayo mafilimi nta y’indi uretse gutekereza ibyera kandi binoze binyujijwe mu gufata umwanya ugatekereza ku ijambo ry’Imana kuko ariryo ribasha koza mu ntekerezo,bigatuma ubasha gutekereza k’ubwiza bw’Imana bigatuma utaneshwa n’umutima wanduye wakuyoboraga kugutekereza iby’ubusambanyi.
Umukristo igihe atabayeho mu buzima bwuzuye Mwuka Wera,ntabwo aba ashobora kuba mu mahoro Imana itanga ndetse no mu mbaraga zayo,kuko Umwuka Wera niwe ashobora gutuma wera imbuto zikwiriye kandi ziboneye”Ariko rero imbuto z’Umwuka ni urukundo n’ibyishimo n’amahoro, no kwihangana no kugira neza, n’ingeso nziza no gukiranuka,no kugwa neza no kwirinda. Ibimeze bityo nta mategeko abihana.”Abagalatiya 5:22-23 kuko gusengera mu mubiri wabaswe no kureba amafilimi y’urukozasoni bitoroha nkuko umuntu yasenga yuzuye Umwuka w’Imana,Bibiliya iravuga iti” musengeshe Umwuka iteka mu buryo bwose bwo gusenga no kwinginga, kandi ku bw’ibyo mugumye rwose kuba maso, musabire abera bose.”
Ubuntu bw’Imana buratangaje,ntabwo butanga gusa agakiza ahubwo bunatwigisha kumenya uko twakwirinda ikintu icyari cyo cyose gitandukanye n’ubushake bw’Imana,butwigisha kandi kugira urukundo rukwiye no kwirinda kugira ngo tubashe kwera imbuto zikwiriye abamenye Yesu Kristo. Nta wabyishoboza ariko binyuze muri Yesu Kristo abasha gutanga imbaraga zo kunesha no kugenzura imyitwarire,ibitekerezo n’ibyo umuntu akwiye kureba bitamutandukanije n’Imana.
Bibiliya itegeka” kurinda umutima wawe kuruta ibindi byose birindwa, Kuko ari ho iby’ubugingo bikomokaho.”Imigani 4:23,umukristo nyawe ntakwiye kureka umutima we ngo ubeho utarinzwe kandi ariwo bubiko bw’iby’ubugingo maze abe yakwemerera Ibiza kuwangiza ko bimwinjiramo!,niyo mpamvu bikwiye ko ugira kwirinda kugira ngo utabura iby’ubugingo bikakuviramo kuba imbata zibiteye isoni. Yesu ashaka ko uvanamo byose mu mutima wawe kugira ngo akuzuze Mwuka Wera kuko niwe weza ibyaha byose kandi akabohora ababoshywe bose.
Yesu ashoboye kuguha umutima mushya,ibitekerezo bishya igihe cyose habayeho kwihana no kugera ku musaraba kuko icyatumye apfa kwari ukugira ngo adukize igihano cy’urupfu ahubwo turonke ubugingo.
Igihe cyose wumva ushaka guhindukira ukareka ibiteye isoni,iri jambo rigufasha gutekereza ibinezeza Imana” Kandi ujye urinda umugaragu wawe gukora ibyaha by’ibyitumano, Bye kuntwara uko ni ko nzatungana rwose, Urubanza rw’igicumuro gikomeye ntiruzantsinda,Amagambo yo mu kanwa kanjye, N’ibyo umutima wanjye wibwira bishimwe mu maso yawe, Uwiteka gitare cyanjye, mucunguzi wanjye. Zaburi 19:14-15 kuko Bibiliya ikomeza ivuga ngo” Ugushikamijeho umutima uzamurinda abe amahoro masa, kuko akwiringiye.”Yesaya 26:3.
Niba waraguye mu mutego wo kubatwa no kureba amafilimi n’amashusho y’urukuzasoni,wicika intege ngo wihebe ko byarangiye udashobora kubivamo,hari inzira yo kunesha. Yesu afite imbaraga zo kugufasha,wowe gusa umwiringire kandi usenge ubudasiba maze umwaturire ibyaha byawe byose azagukiza,ntugire ubwoba kuko imbaraga za Yesu zirakomeye kuruta imbaraga zibikugoye byakubase.


text:
Ibikorwa bya muntu ni ingaruka z’imitekerereze ye. Pst Kazura Jules
Kuko uko atekereza ku mutima ariko ari (Imigani 23:7)
Burya ibyo dutekereza ni byo bivamo ibyo dukora n’uko twitwara. Ushoboye kugenzura no gutegeka ibyo utekereza, imikorere, imivugire n’imyitwarire yahinduka.
Ni ngombwa kurinda ibyinjira mu mitima yacu aha ni ukuvuga mu bitekerezo byacu, niyo mpamvu Salomoni yavuze ngo: “Rinda umutima wawe kuruta ibintu byose birindwa kuko muri wo ari ho iby’ubugingo bikomoka (Imigani 4:23).
Yakobo nawe yatwigishije ko ibyaha bitangirira mu bitekerezo (Yakobo 1 :13-15). Ibyo duhaye ikaze mu bwonko bwacu igihe kirekire bigera aho akaba ari byo dukora.
-Ibyinjira mu mutwe biza ari nk’ibitekerezo bikazabyara ibikorwa;
-Bya bikorwa bimaze igihe kirekire ubigenderamo bikabyara akamenyero;
-Ibyo wamenyereye gukora bigeraho bigahinduka imitereren yawe;
-Ya miterere yawe niyo ivamo uwo uzaba we.
Buri wese agomba kwitondera ibyo atekereza, burya uko utekereza niko uri, mu gutegeka ibyo umuntu atekereza ni byiza kwitondera ibyinjira mu mitwe yacu. Twahitamo guha umwanya ibitekerezo byanduye cyangwa se tugahitamo ibyera binezeza Imana.
Dore bimwe mu byo wakora ngo ugire ibitekerezo bizima bityo ubashe no gukora ndetse no kuvuga ibintu bizima.
1. Senga iri sengesho buri gihe uti: “Mana undememo umutima wera, unsubizemo umutima ukomeye” (Zab 52:12).
2. Ibitekerezo byawe bihe inzira, ibibi ubyime umwanya, nibiza ubisimbuze ibyiza ku ngufu. Dufata mpiri ibitekerezwa mu mitima byose ngo tubigomororere Krisito. (2Abakorinto 10:5).
3. Shaka uko wakuzuza mu bitekerezo byawe ibintu bigira umumaro, byubaka kandi bifite icyo byakungura bikungura n’abandi. Ibisigaye bene data, iby’ukuri byose, ibyo kubahwa byose, ibyo gukiranuka byose, ibiboneye byose, iby’igikundiro byose, n’ibishimwa byose, nihaba hariho ingeso nziza kandi hakabaho ishimwe, abe ari byo mwibwira. (Abafilipi 4:8).
4. Ihe gahunda mu byo ureba, wumva no mu byo usoma. Ntushobora kwibwira ko uzagera igihe utekereza ibyiza mu gihe wuzuza imyanda mu mutwe wawe kandi ku bushake, korera Imana; soma Bibiliya, ganira n’abaganira ibigira umumaro, maze nuhinduka mu bihora mu mutwe wawe uzabona n’imikorere yawe ihindutse. Kuko uko utekereza niko uzamera, ibitegeka intekerezo zawe bizategeka n’imikorere yawe.


text:
Abaturage bo mu karere ka Nyabihu bafite imirimo inyura mu kibaya kinyuramo umugezi witwa Nyamukongoro babangamiwe n’uburyo uyu mugezi urenga inkombe ukangiza ibyabo birimo imirima n’inzu.
Mu gih basaba ubufasha ku buyobozi ngo iki kibazo gishakirwe umuti kuko bakoresheje imbaraga zabo bikabananira, ubuyobozi bw’akarere ka Nyabihu na bwo buvuga ko kirenze ubushobozi bwako ariko ngo ku bufatanye n’inzego zisumbuye barimo kugishakira umuti urambye.
Gusa abaturage bo barasaba ko nibura habonetse imashini yabafasha guca inzira ngari y’uyu mugezi ari byo byatanga igisubizo kirambye, ngo kuko imbaraga zabo ntizashobora gucukura ahantu hagari kandi harehare.
Umuyobozi w’Akarere ka Nyabihu Uwanzwenuwe Theoneste kuri iki kibazo, yagize ati “Ikibazo cy’ uyu mugezi wa Nyamukongoro urenga inkombe ukangiza ibikorwa by’abaturage, ni ikibazo gikomeye ndetse kirenze n’ubushobozi bw’Akarere, ariko ku bufatanye n’izindi nzego hararebwa uburyo uyu mugezi wakorerwa inzira ihagije ku buryo utakongera kwangiza ibikorwa by’abaturage nubwo ari ikibazo kitoroshye.”
Abaturage bemeza ko amazi y’uyu mugezi atizwa umurindi n’indi migezi iwirohamo, hamwe n’amazi aturuka ku misozi ikikije iki kibaya hakiyongeraho n’andi aturuka ku mazu yo mu midugudu yubatswe mu misozi kuko ngo amazi avuye kuri izo nzu adafatwa na beneyo uko bikwiye bigatuma ayo atiza umurindi uyu mugezi.
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Yesaya 49:14 -16 - Ariko Siyoni aravuga ati"Yehova yarantaye, Uwiteka aranyibagiwe. Mbese umugore yakwibagirwa umwana yonsa, ntababarire uwo yibyariye? Icyakora bo babasha kwibagirwa, ariko jye sinzakwibagirwa. Dore nguciye mu biganza byanjye nk’uca imanzi, kandi inkike zawe ziri imbere yanjye iteka.
Kwibagirwa ni kimwe mu bintu biranga ikiremwa-muntu. Hari igihe abatwibagirwa ari abantu twagiriye neza. Iyo bigenze gutyo birababaza cyane. Yosefu yigeze kugirira Umuhereza wa vino Mukuru wo kwa Farawo neza ubwo yamusobanuriraga inzozi. Arangije kumubwira inkuru nziza ko yagombaga gufungurwa agasubira mu mirimo ye ibwami, aramubwira ngo "Maze uzanyibuke"(Itangiriro 40:14). Ariko wa Muhereza wa vino ntiyibuka (Itangiriro 40:23).
Ntekereza ko atamwibagiwe gusa, ahubwo yanibagiwe ko atagombaga kumwibagirwa. Yamwibukijwe n’ikindi kibazo!
Akenshi abantu niko babaye. Batwibuka kubera inyungu runaka badufiteho. Wowe usoma iyi nkuru uhise wibuka abakwibagiwe..abantu bakwibuka gusa ku bw’inyungu zabo! Ubababarire nabo sibo. Ni ko umuntu ameze. Aribagirwa cyangwa akiyibagiza!
Kubera kumenyera abantu dutekereza ko n’Imana ariko imeze. Njya numva amasengesho n’ibiganiro by’abantu bavuga ngo "Mana waranyibagiwe!...Mana warampebye!
Ntekereza kuri iri jambo nize ibintu 3 bikurikira:
1. KUBERA URUKUNDO IDUKUNDA, IMANA YIYIBAGIZA IBIBI BYACU. Imana ntigira amazinda. Iyo bibaye ko yibagirwa, iba yabihisemo kubw’inyungu zacu. Bibiliya itwereka ibice byinshi aho Imana ubwayo ifata icyemezo cyo kwibagirwa ku neza yacu. Ingero: Abaheburayo 8:12 - Kuko nzabababarira gukiranirwa kwabo, Kandi ibyaha byabo sinzabyibuka ukundi."
Abaheburayo 10:17 - "Ibyaha byabo n’ubugome bwabo sinzabyibuka ukundi."
Yesaya 43:25 - Ubwanjye ni jye uhanagura ibicumuro byawe nkakubabarira ku bwanjye, kandi ibyaha byawe sinzabyibuka ukundi.
Kubera kumenya ibi, Dawidi yigeze ayisaba kwibagirwa mu isengesho rye.
Zaburi 25:7 - Ntiwibuke ibyaha byo mu busore bwanjye cyangwa ibicumuro byanjye, Nk’uko imbabazi zawe ziri abe ari ko unyibuka, Ku bwo kugira neza kwawe Uwiteka.
Aha Dawidi yambereye intangarugero y’abantu bazi kwegera Imana. Icyampa ugasenga nkawe none.
2. IMANA IHORA IKWIBUKA Nta na rimwe Imana yakwibagirwa. Niba Umutima wawe ukubwira ko Imana yakwibagiwe waragumutse. Intekerezo nk’izo zibuze ubumenyi. Birashoboka ko umubyeyi yibagirwa uruhinja yonsa...ariko ntibishoboka ko Imana yokwibagirwa! Abandi bose bakwibagirwa ariko Imana ntiri mubibagirwa. Kubera iyi mpamvu ndahamya ibikurikira: wobaho ukageza aho upfira utize, udashatse, utubatse inzu, utamenye uwakubyaye...ariko ntabwo wapfa WIBAGIRANYE...Hari nibura umwe ukwibuka kandi mu buryo buhoraho. Ntabwo yakwibagiwe...kandi ntabwo yakwibagirwa! Wewe womwibagirwa ariko we ntiyakwibagirwa! Bibiliya iduha Ingero z’abibagiwe Imana (Gutegeka Kwa Kabiri 32:18; Zaburi 10:4) ariko nta na hamwe dusanga Imana yaribagiwe umuntu! Ntabwo yakwibagiwe!
3. IMANA IGIRA IBYO IKWIBUKIRAHO Uretse kwibuka umuntu biva ku rukundo imukunda, Imana igira nibura ibintu yibukira umuntu.
1) Imirimo ayikorera. Abaheburayo 6:10 - kuko Imana idakiranirwa ngo yibagirwe imirimo yanyu n’urukundo mwerekanye ko mukunze izina ryayo, kuko mwakoreraga abera na none mukaba mukibakorera. Nehemiya yarabimenye asenga iri sengesho: Mana yanjye, wibuke ibyo nakoreye aba bantu, ubinyiturire ibyiza (5:19).
2) Amasengesho dusenga. Imana itaribagiwe amasengesho ya Koruneliyo (Ibyakozwe 10:4; 31), itaribagiwe amasengesho y’abisiraheli mu Giputa (Kuva 2:23) nawe iribuka cyane ayo wasenze. Ntabwo yakwibagiwe!
Iri jambo urigeze ku bandi.
Dr Fidèle MASENGO


text:
Ubusanzwe umuntu yisiga amavuta yagutambukaho ukabasha kubimenya. Ntibyakoroha kwisiga ngo umere nk’utabikoze. Impumuro niyo imenyekanisha ubwoko bw’amavuta wisiga.
Pawulo yandikira itorero ry’i Korinto yaribwiye amagmbo akomeye yo kubibitsa. Yongeye kubaha amakuru y’uko bakwiye kwitwararika uko bagenda kuko ari impumuro nziza.
“Kuko turi impumuro nziza ya Kristo ku Mana hagati y’abakira n’abarimbuka,…’’ 2Abakorinto 2:15
Niba umuntu ari umukristo hari impumuro ya Kristo aba afite ari nayo abo babana bafata mu mutwe. Kuko turi impumuro ya Kristo dukwiye kuyikwirakwiza aho tuba mu buzima bwacu bwa buri munsi Kristo agomba kuduhumuraho.
Umuntu afite impumuro nziza ya Kristo by’ukuri biramenyekana mu bo babana n’ahandi hose agenda.
Kristo akwiye kuba aduhumuraho niba tumwitirirwa aho tuba hose kandi bikagaragarira mu bikorwa. Naho twaba tutaravuga ko dukijijwe ahubwo umuntu agatangira kumva impumuro y’ikikurimo mbere y’uko utanga n’ayo makuru.
Umuntu wese akwiye guharanira kugira impumuro nziza imbere y’Imana. Bishobora kunyura mu bintu bitandukanye dukorera Imana dusenga, ubuhamya, muri rusange byose bikazamura impuro nziza ya Kristo.
Icyifuzo gikwiye kuba ko umuntu wese yaharanira kugaragaza impumuro nziza ya Yesu Kristo binyuze mu myitwarire, mu bikorwa n’ibindi bitandukanye abantu bazakurebaho ariko byose bigamije kugaragaza impumuro nziza hano mu isi.
Tukaba impumuro y’ubugingo izana ubugingo kugira ngo abatarizera nabo bahereko bahimbaze Imana dukorera. Bizatuma Imana nayo iterwa ishema no kwitwa Imana yacu kuko twayibereye abizerwa.


text:
Ubushakashatsi bwemeje ko abagabo bafatanya n abagore imirimo yo mu rugo barusha abandi kunezerwa
Ubushakashatsi bwashyizwe ahagaragara ku itariki ya 02 Nyakanga2012, bwakozwe na kaminuza ya Cambridge yo mu gihugu cy’Ubwongereza bwagaragaje ko abagabo bafatanya n’abo bashakanye imirimo yo mu rugo bagira umunezero uruta uw’abandi bagabo batajya bamenya ibibera mu bikoni no mu ngo zabo. Aba bashakashatsi ngo bagenzuye ibimenyetso n’ibyiyumvo by’abagabo benshi mu bihugu by’Ubufaransa, Suwedi, Noruveji, Danimariki, […]


text:
Ese hari icyaha nakora simbabarirwe ?
Ni cyo gitumye mbabwira yuko abantu bazababarirwa icyaha cyose n’igitutsi, ariko gutuka Umwuka ni icyaha kitazababarirwa. Matayo 12:31
Yesu abwiriza ubutumwa bwiza mu gihe yari ku isi, yatanze imirongo miganiri y’agakiza, ariko kandi akagera naho yinjira muri buri kantu kuburyo amagambo ye yasobanuraga inzira yo kujya mu ijuru adaciye ku ruhande. Imana yatanze amahirwe ku muntu wese ko yabasha kubabarirwa igihe cyose yemeye kwihana icyaha yakoze, ariko hari aho Yesu avuga ko hari icyaha kitihanganirwa aha ndavuga ukurikije amagambo yavuze, icyo cyaha nta kindi ni ugutuka Umwuka wera.
Ijambo gutuka Umwuka wera nibaza ko ari ukumuvuga nabi, ukamutesha agaciro, ukamwirengagiza, ukatura amagambo mabi kuri we cyangwa se ugahakana imirimo ye rimwe na rimwe ukayitirira satani kandi ubizi neza. Yesu yababazwaga n’abantu bashobora gutuka Umwuka wera bakirira satani imirimo ye.
Ushobora kwibaza ngo mbese ko nabikoze ubu naba nkibabariwe, muri Bibiliya hari baantu babikoze, dufate nka Sawuli waje guhinduka intumwa Pawulo, ariko yandikira Timoteyo yaravuze ngo nubwo nabanje kuba umutukanyi n’urenganya n’umunyarugomo. Ariko narababariwe kuko nabikoze mu bujiji ntarizera. 1 Timoteyo 1:13
Pawulo yakoze byose mu bijiji ariko aho amenyeye ukuri, Kristo amaze kumufata yemera kubaturwa. Yesu rero aravuga abantu babikora ku bushake, bamaze kuvirwa n’umucyo bahishurirwa imirimo y’Umwuka wera, barayimenya, bayibamo, barangije bagerekaho kuwutuka.
Bibiliya ivuga ngo Nuko rero, ubwo bisigariye bamwe kubwinjiramo, ba bandi ba kera bumvise ubutumwa bwiza bakaba barabujijwe kwinjiramo no kutumvira. Abaheburayo 4 :6
Iri jambo risobanura ko umukristo ukuze ari we wakora ibi. Bishatse kuvuga ngo ibindi byose umuntu yakorera mu bujiji, kubera kutamenya yabona imbabazi nka ziriya Pawulo yavuze, ariko umuntu wirengagiza akabikora ku bushake ntacyo ategereje.
Twebwe nk’abantu ntitwabasha kumenya niba umuntu yarageze ku rwego yazira iki cyaha cyo gutuka Umwuka wera ntikibabarirwe, ariko ndabibutsa ko Imana izi umutima w’umuntu wese, kandi ica imanza zitabera, icyo ijambo ry’Imana ryatweretse ni uko umuntu ugeze kuri uru rwego aba yamaze gutakaza kwizera, kandi utizera ntiyabasha kunezeza Imana, nta nubwo yatinyuka kuyireba mu maso.
Pawulo yandikiye Abaroma ngo Kandi ubwo banze kumenya Imana, ni cyo cyatumye Imana ibareka ngo bagire imitima yabaye akahebwe bakora ibidakwiriye. Abaroma 1 :28
Imana iduhe guca bugufi, twemere kwihana, twirinde gukora icyaha Yesu yatuyeho ko kitababarirwa, ahubwo twemere guca bugufi mu nsi y’ukubono kwiza kwayo. Imana idufashe kandi iturinde kugira imitima yabaye akahebwe mu izina rya Yesu. Amen.


text:
Abo bana aho kubikiliza, bahagurukana udukoni bali bafite, bakanura amaso, batuka Yohani na Yozefu. Yohani, ati “Yozefu we, tura vuba wiruke, aba bana ni babi, bagiye kudukubita. Babirukaho, tali tali. Bigeze aho, Yohani aza gukebuka, abona abo bana bituye hasi.
Yoooo! Bite? Basitaye ku muzi bikubita ku mabuye, bakomereka hose.Yohani na Yozefu bahita bataha, bakira abo bana babi.Bana kugira nabi bo kugerageza kugirira abandi nabi ni bibi!
Ngiyi imwe mu migani yarangaga imyandiko ya kera yafashaga abana kugira imico myiza,kwirinda amakimbirane na bagenzi babo,kugira uburere no kubana neza n’abandi ugasanga bakuranye ikinyabupfura. Babyeyi mutoze abana banyu gusoma ibitekerezo nk’ibi kuko bibagirira akamaro.


text:
Urukundo burya ntawe rutaryohera. Usanga uko ibihe bishira ibindi bigataha, abatari bakeya bababazwa n’uko batabasha kwikundira abantu babo ngo birambe, abandi bakibaza impamvu bakunda abantu nyuma y’igihe gito bagahita bumva batakibakunze. Nk’uko tubikesha inyandiko dusanga ku rubuga rwa e-sante.fr, Dr Catherine Solano, agira icyo avuga kubyatuma urukundo rukomera kandi rukaramba.
1. Shishikarira kwandika uko wiyumva, ibyo ushaka kandi utekereza ku rukundo rwawe n’uwo wihebeye byandike
Nk’uko ubushakashatsi bwakozwe n’itsinda ry’abanyamerika ku byatuma urukundo rukomera kandi rukaryoha, byagaragaye ko mubakundanaga (couple) 86, icyakabiri cy’aba bantu bagombaga kwandika ibitabo ku rukundo rwabo, n’aho ikindi cya kabiri cyo cyagombaga kwandika igitabo ku buzima bwabo bwa buri munsi.
Icyatangaje ni uko abanditse ibitabo ku rukundo rwabo, nyuma y’amezi atatu nibo bari bagifite umubare mwinshi w’abakiryohewe n’urukundo naho abari banditse ku buzima bwabo bwa buri munsi, abenshi iby’urukundo bari baramaze kubivamo amezi atatu atari yashira.
Ese kwandika ibyo wiyumvamo byaba bihuriye hehe n’uko urukundo rwaramba?
Mu kwibaza iki kibazo, iyi nyandiko itubwira ko kwandika bituma ubwonko bumara igihe gihagije butinda ku rukundo. Gutinda ku rukundo bituma rurushaho gushinga imizi bityo no kuruha umwanya uhagije bikaba byatuma rukomera ndetse ntiruhungabane kurusha utajya afata umwanya ngo agire icyo arwandikaho.
Kwandika ku rukundo rwawe n’uwawe, bishobora kwifashishwa na buri wese ariko n’abahamya ko batagikunda bishobora kuba umwe mu miti bakifashisha kugirango urukundo bongere kurwumva.
2. Ereka uwo ukunda amarangamutima yawe nta kwitangira.
Kwerekana ibyo utekereza usanga hari benshi bituma baguma mu rukundo. Niba wumva wifuza kuririmbira uwo ukunda muririmbire, niba wumva wifuza kumuha indabo, kumubwira byenda gusetsa cyangwa kumucira umugani muremure bimukorere maze urebe ukuntu umwigarurira kandi koko nawe ukarushaho gutwarwa no kuryoherwa n’urukundo.
Abasizi usanga babasha kwigarurira imitima ya benshi mu by’urukundo kandi bagakunda koko. Ni byiza cyane ko mu buryo wawe wiga kwandika ukandika ugirira uwo ukunda, kandi umwandiko umwandikiye, waba igisigo cyangwa umuvugo ukawumuvugira.
Rimwe na rimwe usanga bisa n’ibishekeje ariko nk’uko iyi nyandiko ibyemeza, ngo abasizi n’abavuga imivugo(poètes) kugira urukundo no kurugumamo biraborohera kandi ntibigombera kuba uri intyoza cyane muri byo.
Posted by MANIRAKIZA Théogène/Gukunda.com
Byo kwandika ni ingenzi mu rukundo, cyane cyane iyo wumva udashaka kubwira abantu bose ibyiyumviro byawe ku mukunzi wawe, iyo wumva wakunze cyane or byivanze mu rukundo hanyuma aho kujya kwitanga muzo ukeka ko ari ncuti zawe wenda atari incuti nyazo, ubundi ukitafatira umwanya wawe ukaganira n’urupapuro n’ikaramu byawe or computer yawe, ukajyaho ukayibwira byoseee ukabivanayo rwose, wumva uruhutse, kandi akenshi iyo uri no kwandika, wisangamo inama n’ibisubizo byibyo wumvaga bigushimishije or bikubabaje nyuma ukumva wongeye ubaye umuntu mushya rwose, nanjye ndabyemera bino bintu, kuko njye ntago nkunze kwizera abantu cyane, kubera experience nagiye mbona, so, aho kugirango njye kubwira umuntu runaka feeling zanjye, ndabyandika.
Ndabyemeye kandi cyane rwose kuko ibyo ni bimwe nkeka bituma nshobora kuba nkunda cyane ndetse birenze.Impamvu mvuga ngo birenze nuko kenshi uwanjye mukunzi ashobora gufudika yego nkababara ariko urukundo ngasanga rurarusha uburemere ifuti rye.Ikindi kandi hari ubwo mba numva nareka gukunda ariko nkumva muri jye umuriro wo gukomeza gukunda urushaho kwaka muri jye.Maze igihe kinini nkundana n’uwo tuzabana kandi nzi neza ko biri bugufi mu gihe benshi bavuga ko iyo ukundanye n’umuntu igihe kirekire inshuro nyinshi birangira mutandukanye.abizi neza ko mukunda kandi nanjye mpamya cyane ko ankunda,abatubona n’abatuzi bo bemeza ko namwihebeye ndetse bakavuga ko dutandukanye umutima wanjye wahagarara kandi rimwe na rimwe nsanga bavuga ukuri.Twaciye mubihe bigoye hakaba ubwo umwe muri twe akeka ko byaba birangiye ariko tugasanga inzira tukiyikomeyemo.Ariko kandi nanone Imana mpamya ko iyo abantu bakundanye bafite intego nzima ibibafashamo.Murakoze.


text:
Umuntu ashobora kuvuga impamvu runaka zatumye Yesu aza mu isi. Kuza mu isi kwa Yesu ntikwamukuyeho kuba Imana, kuko mu isi yarimo nk’Imana yihinduye umuntu kubera impamvu tuza kuvuga hasi.
1. Yesu yaje mu isi yemera guhinduka umuntu kugira ngo isezerano Se (Imana) yatanze risohore. Mu yandi magambo Yesu yaje gusohoza ibyasezeranijwe kera. Byari byarahanuwe n’abahanuzi batandukanye ko azaza.
Imana ntabwo ibeshya kandi irinda ijambo ryayo kugira ngo irisohoze. ‘’Nuko umwana yatuvukiye duhawe umwana w’umuhungu, ubutware bwe buzaba ku bitugu bye. Azitwa igitangaza, umujyanama, Imana ikomeye, Data wa twese Uhoraho, Umwami w’amahoro.’’ Yesaya 9:5 Nubwo wagira ngo byatinze kuba kuko Yesaya abihanura yabirebaga nk’ibihita biba, ariko byasohoye nyuma y’imyaka myinshi kuko Imana yari yabisezeranije.
2. Yesu yaje mu isi kwerekana Se. Abantu ntabwo bari bazi Imana ahubwo Yesu aje niwe wayimenyekanishije.
‘’Uhereye kera kose nta muntu wigeze kubona Imana, ahubwo Umwana w’ikinege uri mu gituza cya Se, ni we wayimenyekanishishe.’’ Yohana 1:18 3. Kutubera umutambyi. Mu isezerano rya kera habayeho abatambyi basabiraga abisirayeli, ariko aba bagombaga kubanza kwitambirira iby’ibyaha byabo. Yesu yaje kutubera umutambyi utandukanye cyane n’abandi kugira ngo umwenda wari ukingirije ahera utabukemo kabiri, umuntu wese abashe kwigerera ku Mana kuko niwe wujuje gukiranuka mu byayo.
‘’Ni cyo cyatumye yari akwiriye gushushanywa na bene Se kuri byose, ngo abe umutambyi mukuru w’imbabazi kandi ukiranuka mu by’Imana.’’ Abaheburayo 2:17
4. Gukuraho ibyaha. ‘’Bukeye bw’aho abona Yesu aza aho ari aravuga ati ‘’Ng’uyu umwana w’intama w’Imana ukuraho ibyaha by’abari mu isi.’’ Yohana 1:29
Yesu yaje gukuraho ibyaha byacu, Bibiliya ivuga ko twari tuzimiye nk’intama. Nta handi twari tuzimiriye ni mu byaha ariko icyazanye Yesu ni ukudushaka akadukiza twebwe abari bazimiye. Gukiranuka kwacu tubikesha Yesu kuko niwe wadukuyeho ibyaha.
5. Gusenyera Satani cyangwa se kumumenesha. ‘’Ubu urubanza rw’ab’isi rurasohoye, ubu umutware w’ab’iyi si abaye igicibwa.’’ Yohana 12:31
Yesu yatsinze satani kandi yahawe ubutware, nta bwoba dukwiye kugira kuko kuva Yesu yarazutse ni intsinzi.
6. Kutubera urugero rwiza. ‘’Mwemere kuba abagaragu banjye munyigireho, kuko ndi umugwaneza kandi noroheje mu mutima, namwe muzabona uburuhukiro.’’ Matayo 11:29
Mu isi hari abantu benshi umuntu yakwigiraho bitewe n’icyo ushaka kumenya. Yesu yatugiriye inama ko dukwiye kumwigiraho. Kuva mbere hagiye habaho abantu bagerageza gukiranuka ariko bakagenda bagira n’intege nke, Yesu niwe rugero rwiza iyo ataza byari kutugora kubona undi ufite gukiranuka nk’ukwe.
7. Gutegura kugaruka kwe. ‘’Ni ko na Kisto amaze gutambwa rimwe ngo yishyireho ibyaha bya benshi, azaboneka ubwa kabiri atazanywe no kwitambira ibyaha, abonekerere abamutegereza kubazanira agakiza.’’ Abaheburayo 9:28
Iri jambo rigaragaza ko kuba Yesu yaraje ubwa mbere bihamya ko azagaruka, cyaneko yivugiye ko mu rugo kwa Se hariyo amazu menshi azagaruka akatujyana.


text:
Mu rukundo ntiharimo ubwoba, ahubwo urukundo rutunganijwe rwose rumara ubwoba, kuko ubwoba buzana igihano kandi ufite ubwoba ntiyari yashyikira urukundo rutunganijwe rwose. 1 Yohana 4:18
Usomye icyo cyanditswe nkuko kiri muri rwandiko rwa mbere rwa Yohana ibice bine, ku murongo wa 18, harerekana ko urukundo rufite uruhare rukomeye mu gutsinda umwuka w’ubwoba.
Umwuka w’ubwoba ni kimwe mu bintu bituma abantu badatera intambwe bajya mbere ndetse rimwe na rimwe ntibabashe kubona ibyiza Imana ibategurira cyangwa yabageneye.
Umwuka utera ubwoba ubuza umuntu gukura no kugera aho Imana ishaka ko agera ku buryo iyo umuntu atabashije kuwutsinda bigira ingaruka no mu buzima bwe busanzwe, ugasanga umuntu abayeho ubuzima atari akwiriye kubamo.
Inkuru nziza dufite ni uko tutagomba kubaho mu bwoba ahubwo tugomba kuba mu buzima bw’ubutsinzi kuko Yesu Kristo yaradutsindishirije. Ibyanditswe bitugaragariza ko umwuka w’ubwoba utava ku Mana ahubwo ko twebwe abizeye Yesu Kristo twahawe umwuka w’imbaraga, urukundo no kwirinda(2 Timoteyo 1:7)
Umwuka w’ubwoba rero usanga ari wo umwanzi Satani akoresha kugira ngo aduce intege, atubuze gukomeza tujya imbere aho Imana ishaka tuba yaba mu kwizera, kuyikorera ndetse no mu buzima itugenera. Ibanga ryo kunesha ububata bw’ubwoba, ni ukwirebera mu ndorerwamo y’ijambo ry’Imana kugira ukuri kubashe kuba muri twe. Ibyo bizadufasha kugira urukundo rutunganye arirwo ntwaro ikomeye yo kunesha ubu bwoba.
Iyo rero wamaze kwinjirwamo n’umwuka w’imbaraga, ukuri, urukundo no kwirinda, nta kintu na kimwe gishobora kugusubiza inyuma ahubwo usigara uri umutsinzi kuko ibyagutwazaga igitugu byose biba bisigaye biri munsi y’ubutware bwawe.
Wari wararembejwe n’umwuka w’ubwoba? Iyu munsi wakire urukundo rutunganye ruva ku Mna ruragushoboza kunesha uwo mwuka. Komeza gushaka icyo ijambo ry’Imana rivuga kubiri kugutera ubwoba, usome ijambo ryayo kandi uritekerezeho, uryatuze akanwa kawe kandi uryibikire mu mutima wawe.
Ibyo bizatuma ukuri n’urukundo biba muri wowe bizagushoboza no kuba mu Mwuka wo kwirinda. Komera kandi ushikame mu mwami Yesu bizaguha amahoro n’umunezero kandi ntiwemerere umwuka w’ubwoba ko uba muri wowe kuko utavuye ku Mana ahubwo ari igikoresho cya Satani mu kugusubiza inyuma no kukubuza umugisha wawe ubonekera muri Kristo Yesu.


text:
Nubwo ari byiza kuvukira mu muryango ukijijwe, ariko agakiza ntikazungurwa
Biba byiza iyo umuntu avukiye mu muryango ukijijwe! Ni bimwe mu bishobora kugira umumaro ukomeye ku muntu kuko byamuha umurongo w’amahitamo meza mu buzima bwe cyane ko aba afite abo areberaho nk’urugero rwiza. Ariko kandi kuvukira mu muryango ukijijwe byonyine ntibitanga ubwishingizi bw’agakiza.
Mu by’ukuri hari inyungu kandi nyinshi zo kuvukira mu muryango ukijijwe, harimo gusengerwa n’ababyeyi, kubona hafi abo kureberaho nk’urugero rwiza ariko ibi bishobora kuguhindura uwo abenshi bakunda kwita umunyedini aho baba bashaka kuvuga umuntu ugendera ku mahame y’idini runaka kurusha kugira kamerey’Imana.
Hari n’igihe ugira umuryango mwiza ukagutoza gusenga ukabakuraho imico myiza y’abana b’Imana. Ibi ariko na none ntibiragera ku rwego rwo gutanga ubudahangarwa bwo kwakira agakiza.
Ababyeyi bemerewe gutanga imirage myinshi pe! Ariko uw’agakiza ntiwawubariramo. Muri byinshi Imana yemerera abayeyi guha abana babo, agakiza ntikarimo, kuko nta mubyeyi n’umwe wari wabambirwa ibyaha by’umwana we. Aramutse anabikoze, igitambo cye nticyakwemerwa n’Imana kuko igitambo gihesha agakiza ari kimwe rukumbi. Icyo ni igitambo cya Yesu Kristo!
Agakiza ni impano umuntu ahabwa ku giti cye agahura na Yesu ubwe akamwihera umurongo ashaka ko agenderamo. Agakiza ni ak’umuntu ubwe yaba uworoheje cyangwa ukomeye, uwize n’utarize mbese ingeri zose. Mbese mu mahanga yose, umuntu iyo yubashye Imana, agakora ibyo gukiranuka nayo iramwemera. Ibyakozwe n’Intumwa 10:35
Umuntu wese ukomoka kuri Adamu akeneye agakiza ahabwa na Yesu.
Umuntu ashobora gukura abwirizwa n’ababyeyi kujya gusenga akabifata nk’ibisanzwe ariko umuntu akeneye ubwe kwihurira na Yesu.
Birumvikana ko Kristo w’ababyeyi ni umwe n’uw’abana ariko ni byiza kubwirwa ko ikintu kiryoha ariko ubuhamya nyabwo umuntu abwitangira iyo ariyeho ku giti cye agatunga amakuru y’impamo.
Ibi bituma utabifata nka gahunda z’idini zisanzwe ahubwo ukajya ubikorana umutima ukunze kurushaho nk’ushaka kuzamura icyubahiro cy’Imana kandi ukabikora nk’uwiteguye kuzahagarara imbere y’intebe y’imanza y’Imana ukisobanura ubwawe.
Wenda twibukiranye ko ari byiza kuvukira mu muryango ukijijwe ariko ari byiza cyane kwihurira na Yesu Kristo ku giti cya buri muntu.
Ibi nibyo bikiyw umuntu wese, ukamenya kwisobanura ku giti cyawe n’impamvu z’ibyiringiro ufite muri ibyo wahisemo gukurikira. Imana ibahe umugisha mwebwe mwese mukomeza gukurikira ubutumwa bwiza musoma kuri uru rubuga.


text:
Urushako rwa Gikristo
Bibiliya ntabwo ivuga ku rushako mu buryo burambuye. Ahubwo iruvuga mu bice bitandukanye kandi muri make. Ariko ingingo iduha ku rushako zirahagije kugira ngo tugire igitekerezo Imana irutangaho.
Urushako rwashizweho n’Imana
Nkuko Yesu yabivuze, "mw’itangiriro",nyuma yo kurema Adamu, Imana, mu bwiza bwayo, yaje kubona ko bitari byiza ko umuntu aba wenyine. Nibwo yiyemeje kumuremera umufasha, "umukwiriye", amukuye mu rubavu rwe. Umugabo amaze kubona ko umugore basa, akanyurwa nawe, Imana iravuga ngo : "Ni co gituma umuntu azasiga se na nyina, akabana n’umugore we, bombi bakaba umubiri umwe" (Itangiriro 2. 24)
Rero ni Imana irema urushako, uko biri kose, bigaragara ko ariyo ihuza umugabo n’umugore biyemeje kubana.
Urushako, kugira ngo rube rwemewe n’Imana, rugomba kuba rufite ingingo eshatu
Umurongo mfatizo ku rushako muri bibiliya ugaragaza ingingo eshatu, iyo ziri hamwe, zituma urushako rwuzura. Ibi twabigereranya n’intebe ihagaze ku maguru atatu; iyo kumwe kuvunitse, iyo ntebe ntabwo ibasha guhagarara neza:
1. Umuntu azasiga se na nyina
Urushako ni igikorwa gikorwa ku mugaragaro. Umugabo n’umugore basiga inyuma ababyeyi babo ndetse n’imiryango kugira ngo bagire umuryango musha. Uyo murongo ntabwo uvuga byinshi, ariko hari indi mirongo muri bibiliya itwereka ko urushako Imana yemera ari urukorwa ku mugaragaro kandi rugahuza umugabo n’umugore, imbere y’abahamya bahiswemo. (Malaki 2:14, Rusi 4:9-10 )
2. Azabana n’umugore we
Urushako ni guhitamo nta gahato umugabo atoranya umugore, n’umugore akamuhitamo, bitewe n’impamvu buri wese atasobanukirwa.(Imigani 30:19) . Uku kubana bituma bahuza imigambi, bakiyemeza kudahemukirana, no gukundana bibaturutsemo.
3. Bazaba umubiri umwe
Kugira ngo urushako rwitwe urushako hagomba kubaho imibonano mpuzabitsina, bigakorwa ku bwumvikana bw’abashakanye, batimana kandi bubahana.(1Abakorinto 7:3-5). Mu bisanzwe, icyo cyanditswe kirenze kuvuga guhuza imibiri, ahubwo hakabaho no guhuza imitima mugahuza no mu Mwuka. Hakongeraho kwitanaho nkuko umuntu yitaho umubiri we. Abefeso 5:28-29)
Rero urushako rwujuje izo ngingo uko ari eshatu: Gusiga umuryago ugasanga uwo muzabana, kubana nuwo mushakanye nta gahato, kuba umwe nawe mugakundana, nirwo rushako rwemewe muri bibiliya.
Ibyo kwirinda cyangwa “dangers”
Urushako rudakwiriye cyangwa rutuzuye: Mururwo rushako, imibonano mpuzabitsina ikorwa nk’itegeko cyangwa agahato,nk’ umurimo w’uburetwa. Inshako zituzuye zigira inzego eshatu: urushako rurimo ubusa, urushako rwibwe, urushako rutanyura.
Urushako rurimo ubusa : Iki ni igihe habaye gushakana binyuze mu mategeko, abashakanye bakanakora n’imibonano, ariko nta rukundo rugihari. Ibi bishobora guterwa n’impamvu nyinshi: nko kuba harabayeho abantu gushakana ari bato, cyangwa bihuse,…; hanyuma icyo bitaga “urukundo”ntirubashe kuba “komatana”, cyangwa urushako rwabo rukaba rwari rushingiye ku bigaragara, nyuma bikabura, cyangwa se bataramenye kubagarira urukundo rwabo, rugasibangana kubera akazi kenshi, n’abana. Buri wese agahugira mu bye bimufitiye inyungu.
Urushako rwibwe: Dore ikirugaragaza ; Umugabo n’umugore bazi ko bakundana, bagakora imibonano, ariko bakaba batarashakanye byemewe n’amategeko. Ibyo ni ibigeragezo duhura nabyo cyane muriki gihe. Kumva ko gushakana binyuze mu mategeko ari ibintu bitari ngombwa cyane, ari kugaragaza gusa imbere y’abantu ibisanzwe bihari, ushobora kubikora cyangwa ntubikore.
Urushako rutanyura:Iki ni igihe abashakanye babikoze banyuze mu mategeko,barakundana, nta nubwo bateganya gutana. Ariko nubwo bimeze bityo, imibonano yabo ikaba itabanyura, ntiyuzure. Ni imibonano inyura hejuru, igahuza imibiri ariko imitima ntinyurwe, n’abashakanye ntibigire ico bibabwira.
Tube maso tumenye ko satani yahagurukiye kurwanya ingo z’abakristu, cyane izabakorera Imana. Ni tutayoberwa ibyo agamije,(2Abakorinto 2:11), bizatuma tuba maso. Urukundo hagati yabashakanye ni ubushake!
Ishusho ry’urushako rwo mw’isi ishobora kugira umugayo, ariko hari umusi tuzaba mu rushako rwacu na Yesu, turi umugeni yaguze amaraso ye. Dutangire kubaha urwo rushako tukiri mw’isi, bitume tubanaho mw’isi n’abo twashakanye turi mu mwuka.
Ingingo eshatu twabonye haruguru ni ingenzi cyane: Kubigaragaza mu ruhame kw’abashakanye bigomba kubanziriza kubana no gukora imibonano, bitari uko haba habayeho kutubahiriza ibyashizweho n’Imana. Niyo mpamvu bibiliya yita “ubusambanyi” imibonano mpuzabitsina yose itari mu rwego rw’urushako.


text:
Kamonyi: Abayobozi barasabwa kwigisha abaturage gucika ku ngeso yo kurwana
Umuyobozi w’intara yasabye abayobozi kwigisha aabaturage
Gukubita no gukomeretsa aribyo biza ku isonga mu byaha bihungabanya umutekano. Abayobozi b’inzego z’ibanze barasabwa gukangurira abaturage kubahana no gucika ku ngeso mbi zo kurwana.
Mu nama y’umutekano yaguye y’akarere ka Kamonyi yabaye tariki 10/12/2015, polisi yagaragaje ko kuva mu kwezi kwaMutarama umwaka wa 2015, ibyaha 249, ku isonga hakaba haza icyaha cyo gukubita no gukomeretsa, kigakurikirwa n’ibiyobyabwenge ndetse n’ubujura buciye icyuho.
Guverineri w’Intara y’Amajyepfo Alphonse Munyantwari, witabiriye iyi nama, agaya ingeso mbi zo kurwana zikigaragara mu baturage kuko bigaragaza ubunyamaswa buba bubarimo kabone n’ubwo bwabyutswa n’ubuzinzi.
Aragira, atiâ€ikintu cyo kumva ko ikibazo agiranye n’umuntu kiri bukemurwe n’uko amukubise cyangwa amutemye. Mu kabari, ukumva abantu ngo bararwanye, buriya si uko baba basinze ahubwo ni uko biba bibarimoâ€.
Umukuru w’Intara y’Amajyepfo yasabye abayobozi guhagurukira iki kibazo, bakegera abaturage bakabagira inama, aho gutanga amakuru ku habaye ibyaha gusa. Akomeza agira , ati “Mujyeyomuhamagaze abaturage mubaganirize kandi mufatanye n’abanyamadini mu kunga ababanye nabiâ€.
Ukuriye Ingabo mu Ntara y’Amajyepfo, Jenerali Majoro Alexis Kagame, yibukije abayobozi ko nubwo nta kibazo cy’umutekano muke kigaragara mu gihugu batagomba kwirara, ahubwo bagomba gukomeza kuwushaka no kuwubungabunga. Ati “ umutekano turafute urahari, ariko kugira umutekano ni uguhozaho. Ni igisebo kuba tugifite abaturage barwana ugereranyije n’iterambere tujyamoâ€.
Uretse gushyira ingufu mu kubungabunga umutekano, aba bayobozi bibukije inzego z’ibanze kwita ku isuku no gutanga serivisi nziza, kuko ari imari u Rwanda rurusha andi mahanga.


text:
Rwanda | Ntihakenewe inyubako gusa ahubwo igifite agaciro ni ikiyirimo: Twahirwa Abdoulatif mayor w akarere ka Nyabihu
Mu itahwa rya Koperative umurenge SACCO wa Rugera,mayor w’akarere ka Nyabihu Twahirwa Abdoulatif yashishikarije abaturage kurushaho kugana ibigo by’imari ngo bakorane nabyo,babitsa,babikuza, baka inguzayo kugira ngo barusheho kwiteza imbere binyuze mu gukorana n’ibigo by’imari.
Umurenge wa Rugera n’umwe mu mirenge idaturiye amabanki cyane,kuba harafunguwe ku mugaragaro koperative Umurenge SACCO kuri uyu wa 25/04/2012,ni intambwe ikomeye cyane yatewe yaje ikemura ibibazo by’abaturage byo kwizigamira no kwaka inguzanyo.
Mu mihango yo gufungura ku mugaragaro Koperative umurenge SACCO ya Rugera,umuyobozi w’akarere ka Nyabihu yasabye abaturage kutishimira inzu ifite agaciro ka miliyoni 12 biyujurije ngo ikorerwemo n’umurenge SACCO,ko ahubwo bagakwiye kwishimira ko hazaboneka amafaranga azatuma babasha gukora ku buryo uzajya ugana umurenge SACCO waho azajya abona icyo akeneye,akabona amafaranga amufasha gutera imbere muri business ye cyangwa ibindi bibazo yifuza gukemura.
Mayor w’akarere ka Nyabihu yasabye kandi abaturage kwitabira ibikorwa byo kwizigamira,bakirinda cyane kubika mu mahembe n’ibindi mu rwego rwo guca ubujura. Yavuze ko kwizigamira no gutinyuka kwaka inguzanyo bizamura ubikora kuko bituma agira umugambi n’uburyo akora imirimo ye akorana n’ibigo by’imari,bikamurinda gusesagura agura ibitari ngombwa n’ibindi.
Uyu muyobozi kandi yanenze abaturage b’umurenge wa Rugera ku kijyanye n’ubwitabire mu murenge SACCO kuko yatangiranye abanyamuryango 200 muri 20120,ubu ikaba ifite abanyamuryango 1137 nyamara kuri we ngo asanga mu murenge wa Rugera hari abaturage barenga 10000 babasha gufunguza konti mu murenge SACCO.
Yabasabye kubyitabira,no kurushaho kuba aba mbere muri byose dore ko umurenge SACCO wa Rugera ariyo ya mbere muri Nyabihu yiyujurije inzu yo gukoreramo. Umuyobozi akaba yabashishikariza kwitabira SACCO kuko ari bimwe mu bizabateza imbere.


text:
sam.
02
juil.
2011
KU WA MBERE
ISOMO RYA MBERE
Igitabo cy’Intangiriro (Intg 28, 10-22a)
Muri iyo minsi, 10Yakobo ava i Berisheba agana i Harani. 11Aza kugera ahantu araharara, kuko izuba ryari rimaze kurenga. Yenda ibuye ry’aho hantu araryisegura, maze araryama. 12Aza kurota abona urwego rushinze ku isi rukagera ku ijuru, abamalayika b’Imana barumanuka, bakaruzamuka. 13Nuko abona ng’uyu Uhoraho amuhagaze iruhande, amubwira ati « Ndi Uhoraho, Imana ya so Abrahamu, Imana ya Izaki. Ubutaka uryamyeho nzabuguha, mbuhe n’urubyaro rwawe. 14Abazagukomokaho bazangana n’umukungugu wo ku isi, bazisanzurira mu burasirazuba no mu burengerazuba, mu majyepfo no mu majyaruguru. Amoko yose y’isi azaherwa umugisha muri wowe no mu rubyaro wawe. 15Dore ndi kumwe nawe ; nzakurinda aho uzajya hose kandi nzakugarura muri iki gihugu. Sinzagutererana kugeza ubwo nzaba nujuje ibyo nakubwiye byose. »
16Yakobo ava mu bitotsi, ariyamirira ati “Mu by’ukuri Uhoraho ari aha hantu, ariko jye nkaba ntari mbizi !” 17Ubwoba buramutaha, ati « Mbega aha hantu ko hateye ubwoba! Aha hantu si ikindi kitari Inzu y’Imana, aha hantu ni ryo rembo ry’ijuru! » 18Nuko Yakobo arazinduka, yenda rya buye yari yiseguye, araryegura ararishinga, arisukaho amavuta ku isonga. 19Aho hantu ahita Beteli (ari byo kuvuga ‘Inzu y’Imana’), ariko mbere uwo mugi witwaga Luzi. 20Nuko Yakobo arahiga ati « Imana niba turi kumwe ikandinda muri uru rugendo ndimo, nimpa ifunguro ikampa n’umwambaro, 21ninsubiza amahoro kwa data, Uhoraho ni we uzambera Imana koko. 22aIri buye nshinze rizaba inzu y’lmana.»
ZABURI (Zab 91 (90), 1-2, 3a.4, 14-15ab)
Inyik/ Uhoraho ni we uzambera Imana.
Umuntu utuye aho Usumbabyose yibera,
yikinga mu gacucu k’Ushoborabyose.
Ndabwira Uhoraho nti « Uri Ubuhungiro bwanjye n’inkunga yanjye,
Mana yanjye, ni wowe niringiye! »
Ni we uzakugobotora mu mutego w’umuhigi w’inyoni,
azagutwikiriza amababa ye,
Maze uzahungire mu nsi y’amoya ye ;
Ubudahemuka bwe ni ingabo n’umwambaro w’intamenwa.
« Ubwo yanyiziritseho nzamuzigura,
nzamurinda kuko azi izina ryanjye.
Nanyiyambaza nzamwitaba,
nzamuba hafi mu gihe cy’amage. »
IBANGONDIRIMBO RIBANZIRIZA IVANJILI (2 Tim 1, 10)
Alleluya Alleluya.
Yezu Kristu, Umukiza wacu yatsinze urupfu,
atangaza ubugingo abigirishije Inkuru Nziza.
Alleluya.
IVANJILI
+ Matayo (Mt 9, 18-26)
18Igihe Yezu yari akibwira abigishwa ba Yohani, umutware aramwegera, amupfukama imbere amubwira ati « Umukobwa wanjye amaze gupfa; ngwino umuramburireho ikiganza arakira.» 19Yezu arahaguruka, aramukurikira n’abigishwa be.
20Nuko umugore wari umaze imyaka cumi n’ibiri ava amaraso, amuturuka inyuma akora ku ncunda z’igishura cye. 21Kuko yibwiraga ati « Mfa gusa gukora ku gishura cye ngakira! » 22Yezu akebutse aramurabukwa, aravuga ati « Humura mwana wanjye, ukwemera kwawe kuragukijije. » Ako kanya umugore arakira.
23Yezu ageze mu rugo rw’umutware abona abavuza imyironge n’abantu benshi baboroga, aravuga ati 24« Nimuhave, uwo mukobwa ntiyapfuye ; arasinziriye. » Nuko baramuseka. 25Bamaze gusohora abo bantu, arinjira amufata ukuboko, maze umukobwa arahaguruka. 26Iyo nkuru isakara muri icyo gihugu cyose.


text:
Inama y’Abaminisitiri yateranye kuri uyu wa Kabiri, tariki ya 13 Nzeri 2016, niyo yemeje Umushinga w’Itegeko rishyiraho ubu bwizigame bw’igihe kirekire rikanagenga imitunganyirize yabwo.
Minisitiri w’Imari n’Igenamigambi, Amb. Gatete Claver mu kiganiro we n’abandi baminisitiri bagiranye n’itangazamakuru kuri uyu wa Gatatu, yavuze ko leta yagiye ishyira imbaraga nyinshi muri gahunda ziteza imbere abaturage zirimo mutuelle de santé, mu gihe nka mbere ubwishingizi bw’ubuzima bwishyurwaga n’abafite umushahara gusa.
Ati “Ariko ibyo ntabwo bihagije, ubundi habaho kwizigamira izabukuru. Kimwe n’ibindi bihugu byose biri mu nzira y’amajyambere, ntabwo abantu bose bakora, ariko noneho usanga abakora aribo bafata igice cy’umushahara kugira ngo bizigamire noneho nibageza mu gihe cy’izabukuru bazabone ikibatunga.’’
‘‘Ahangaha twasangaga abantu bakoraga bizigamiraga muri RSSB ari 10% gusa by’abantu bose bakora. Ariko twe turashaka ko n’Abanyarwanda bose, ari umuhinzi, ari umworozi, ari uri mu cyaro, ari uwikorera, uwo ariwe wese, nawe agire ikintu yizigama.’’
Minisitiri Gatete yavuze ko ikigamijwe ari ukugira ngo buri Munyarwanda wese agire ikizamutunga mu zabukuru, ari mu gihe ataragera aho ngaho abone uko yivuza, abone icumbi, abone uburezi bw’abana n’ibindi.
Yakomeje agira ati “Ubundi nk’abantu basanzwe bizigamira iza bukuru, usanga bamenyereye y’uko utanga amafaranga runaka buri gihe, noneho ukaba uzi n’amafaranga uzabona n’ujya mu zabukuru. Ahangaha ntabwo ariko bimeze. Ni ukuvuga ngo amafaranga yose utanga ni ayawe, n’iyo nyungu na yo ni iyawe. Byose biterwa n’ayo ushyiramo kandi ntabwo ari ukuvuga ngo igihe icyo aricyo cyose urashyiramo amafaranga runaka, ni amafaranga yose ushoboye.”
Uko ayo mafaranga azakoreshwa ishoramari
Minisitiri Gatete yavuze ko leta izashyiraho uburyo bufasha abakoresha ubu bwizigame, Iteka rya Minisitiri w’Intebe rikazashyiraho ikigo gishinzwe gucunga ayo mafaranga ku buryo hanifashishijwe ikoranabuhanga ayo amafaranga azaba afite umutekano usesuye kandi agakurikiranwa ku nyungu z’Abanyamuryango bose.”
Ati “Uburyo bwo kuyabyazamo andi mafaranga nabwo hazashyirwaho izindi nzego zizayashoramo imari kugira ngo ziyabyazemo inyungu. Ni inzego zisanzwe zikora ku Isi, ntabwo ari buri muntu wese wabikora kandi agomba kubona ibyangombwa bya Banki Nkuru y’Igihugu.’’
Leta izagena uburyo bwo gushishikariza abantu gukoresha ubu bwizigame, ku buryo ishobora no gufata umwanzuro wo kuvuga ngo “nushyiramo ayangaya hari n’andi tuzakongera n’ahandi nta musoro uri bwishyure”, byose bizajya bigera ku bafite ishoramari muri ayo mafaranga.
Minisitiri Gatete yavuze ko hari icyizere ko bizakora, kuko mu 2014 guverinoma yakoze inyigo yifashishije Ikigo cy’Abanyamerika, mu 2015 ikoresha ikigo cy’Abahinde cyerekanye uko bizakora, uko abantu bazanabasha gutanga imisanzu bakoresheje telefoni, kuburyo imyiteguro ihagije yakozwe.
Ati “Ni ikintu kizahoraho, ariko ubundi kugira ngo amafaranga yawe ubu muri iri tegeko twashyizemo imyaka 55 yo kugira ngo uzajye ubona ku mafaranga yawe igice runaka, kuzageza igihe uzasazira. Niba hari amafaranga yandi asigaye ushaka kuyasigira abana, ushaka kuyasigira umuryango, ibyo ni wowe ubigena.’’
Biteganyijwe ko ubu bwizigame bw’izabukuru buzakoreshwa ku bantu yaba ufite umushahara, uwikorera na koperative kugeza ku mwana uri munsi y’imyaka 16, hagamijwe ko buri Munyarwanda azabone ubwizigame bwe buherekejwe n’inyungu amafaranga ye yabyaye.
Inama ya 13 y’Umushyikirano yahuje abayobozi bo mu nzego zinyuranye ku wa 21 na 22 Ukuboza 2015, mu myanzuro 13 yafashwe, uwa 10 wagarukaga ku gushishikariza Abanyarwanda b’ingeri zose kugira umuco wo kwizigamira harimo no guteganyiriza iza bukuru, nyuma yo gusanga 90% by’Abanyarwanda batagira ubwo bwiteganyirize.


text:
Ikirayi
Ikirayi (ubwinshi: Ibirayi ; izina ry’ubumenyi mu kilatini: Solanum tuberosum ) ni ikimera n’ikiribwa.
N’ubwo ikirayi ari ikiribwa tumenyereye, gikungahaye kuri byinshi: umunyu w’ubutare (fer) wongera amaraso, na potasiyumu ituma amaraso avura vuba. Gifite n’umunyu wa kalisiyumu ikingira rubagimpande. Gifite proteyine na vitamini bituma kinogeka neza mu nda. Gifite imbaraga zikiza zirenze urugero.
Ikirayi kinini giketswe (coupée ou rappée), muri litiro y'amazi, ushyiremo ubuki. Kunywa ikirahuri kinini, gatatu mu munsi (mu gitondo, ku manywa na nimugoroba). Ushatse kandi wakamuriramo indimu.


text:
Imana ibasha guhindura ikidaturwa nk’ingobyi ya Edeni/ Ev.Adda
“Uwiteka ahumurije i Siyoni n’imyanya yaho yose yabaye imyirare arayihumurije, ubutayu bwaho abuhinduye nka Edeni n’ikidaturwa cyaho akigize nka ya ngobyi y’Uwiteka, muri yo hazaba umunezero n’ibyishimo n’impundu n’amajwi y’indirimbo. Yesaya 51:3
Mu buzima hari byinshi tunyuramo bigoye, bibabaza umutima. Hari ibyoroshye kubibonera igisubizo, hari n’ibigorana umuntu atabasha nubwo yasaba ubutabazi bw’abavandimwe n’ubw’abandi bantu bagaragara nk’ababishoboye.
Biragoye kwihangana kuko biba biryana. Iyo umuntu abuze ubutabazi aho yakekaga, ariheba, akiganyira, agatakaza ibyiringiro.
Habaho kubwira Imana nabi, kuyituka, kuyibazaho, kuyibabarira ko itabishobora n’ibindi. Aho bitandukaniye rero, gutabara kw’abantu ntikumeze nk’ukw’Imana. Umuntu iyo agutabaye uhita ubona ubwo butabazi ako kanya. Gusa ubw’abantu bumara akanya gato, Imana niyo itabara mu buryo burambye.
Imana iratabara, Imana irahumuriza, imenya ko imyanya yabaye imyirare igasezeranya ubutabazi kandi igatabara. Ifite ububasha bwo guhindura ikidaturwa nk’ingobyi ya Edeni.
Umva ubwo bubasha wizere. Humura muri Yesu hari ubutabazi kandi muri we dufite intsinzi. Wirambirwa kumutegereza.Guceceka kwe ntibivuga ko adahari, gutinda kwe ntibivuga ko yakuretse.
Bwira umutima uti ‘’ wimpagararamo. Umujayanama ntiyapfuye. Uwiteka ahumurije i Siyoni. Humura Uwiteka agufiteho umugambi. Wibara iminzi, izere.
Satani nakwereka amarira, ujye umubwira ko Uwiteka yakubikiye indirimbo, kandi uzaririmba kubera Imana. Imana ibahe umugisha. Amen.


text:
Hashingiwe ku mibare yatangajwe na Minisiteri y’ubutegetsi bw’igihugu n’imibereho y’abaturage (MINALOC) mu rwego rwo kugaragaza ibyiciro bishya by’ubudehe, bigaragara ko igice kinini cy’abanyarwanda babayeho mu bukeneye, mu gihe abakire mu gihugu cyose batarenga 0.5 ku ijana.
Mu Rwanda hose, ubu habarurwamo abaturage bagera kuri 10.382.558, batuye mu ngo zigera kuri 2.358.488. Abenshi muri aba baturage, babayemo mu buzima bw’ubukene nk’uko imibare ya MINALOC ibigaragaza.
Nk’uko iyi mibare ibyerekana, abatuye mu ngo 376.192 bagera kuri 1.480.167 bangana na 16% by’abaturage bose, ni abakene badashobora kubona ibyangombwa by’ibanze mu buzima kandi bakaba batagira n’aho kuba. Aba ni abagorwa no kubona icyo kurya akenshi bakanaburara, cyangwa ababyeyi bakareka kurya bagaharira abana. Aba bose, Leta yabashyize mu cyiciro cya mbere cy’ubudehe, kigizwe n’abari mu bukene bukabije.
Icyiciro cya kabiri cy’ubudehe, ni icy’abandi nabo b’abakene ariko byibuze bashobora kwibonera aho baba mu nzu itabavira, bayikodesha cyangwa ari iyabo, bakaba bafite akazi kadahoraho ariko nta kindi bakwifasha kirenze icyo. Aba bo bagera kuri 3.077.816 batuye mu ngo 703.461, bakaba bangana na 29,8% by’abaturage bose.
Icyiciro cya gatatu cy’ubudehe, ni icy’abafite inzu zabo cyangwa izo bakodesha babasha kwiyishyurira, bakaba bafite akazi ka Leta cyangwa bakorera ibigo byigenga, cyangwa nanone ari abacuruzi bakora ubucuruzi buciriritse nk’ubwa butiki, cyangwa abandi bose bafite akazi kabasha kubinjiriza amafaranga aringaniye. Muri iki cyiciro, harimo abagera kuri 5.766.506 bibumbiye mu ngo 1.267.171 bangana na 53,7% by’abaturage bose.
Mu cyiciro cya kane cy’ubudehe cy’abo twita abaherwe babasha kwihaza muri byose, bafite imitungo ifatika kandi babasha kwinjiza amafaranga agaragara, hagaragaramo abaturage bagera ku 58.069 batuye mu ngo 11.664, abo bakaba bangana na 0,5% by’abaturage bose.


text:
Reba Video
Igitsina
Amafoto Video Kunyaza | Video yo Kwikinisha | Video yo Kunyaza | Ibibazo by'Igitsina | Posisiyo Zo Guswera
KUNYAZA,IBANGA RYO GUSOHORA KW'ABAGORE
Soma iyi nkuru mu cyongereza hano
Nsekuye Bizimana arasobanura uburyo bwa karande bwo guhuza igitsina. Abashakashatsi mu by'igitsina bavuga ko 70% by'abagore badashobora gusohora binyuze mu nzira zo gucumitwa mu igituba gusa. Kugira ngo afashe abagore gusohora, Nsekuye Bizimana, arasobanura uburyo bwa karande nyafurika bwo guswera bwitwa "kunyaza". Mu gitabo cye yise Le Secret de l'Amour A l'Africaine, arasobanura uburyo bwo guhuza igitsina bwa karande bukoreshwa muri Afurika yo hagati n'iy'i burasirazuba.
Nsekuye Bizimana yiyumvisha ko Afurika irimo igisubizo cyo gusohora kw'abagore. Uburyo akundamo ihuzabitsina nyafurika byatumye acukumbura uburyo guhuza igitsina bikorwamo mu gihugu cye cy'u Rwanda, i Burundi, uburasirazuba bwa Congo, uburengerazuba bwa Uganda na Tanzania. Umuco wo kunyaza, watugezeho biturutse ku bury abasekuruza bacu bagiye bawuhererekanya mu buryo bwo kubibwirana(kuko nta bitabo byariho ngo byandikwe),ni uburyo bwo guswera bukora umurimo wabwo neza ku buryo umugore ashobora kurangiza inshuro nyinshi mu mubonano umwe kandi akananyara. Nsekuye Bizimana asobanura neza kunyaza akoresheje ibishushanyo n'amafoto mu gituba cye nako igitabo cye Le Secret de l'Amour a l'Africaine, yandikiye mu Budage aho abarizwa ubu, kandi kizaboneka vuba muri Amerika. Nsekuye Bizimana,unahagarariye ikigo gikora ubushakashatsi ku kunyaza, aratekereza ko igitabo cye kizigisha byinshi kunyaza ku isi yose. Abagabo ntibazongera kugira urwitwazo rwo kudashimisha abakunzi babo b'abagore, ubushakashatsi bugaragaza ko 70%yabo batajya basohora iyo bacumiswe mu gituba gusa.
Afrik.com:1.Dusobanurire kunyaza icyo ari cyo
Nsekuye Bizimana: Kunyaza ni uburyo gukinisha cyane igituba cy'umugore. Umugabo akubitisha isonga y'imboro ye mu bice by'imbere mu gituba, ashobora kubikora mu buryo buhagaritse(akurikije umusate w'igituba) cyangwa mu buryo butambitse. Umugabo agomba kwibanda kuri rugongo, akajya ayikubitaho,ayikubaho isonga y'imboro yerekeza iburyo n'ibumoso. Kubikora iyo bibabaza umugore, umugore agomba kubanza gukoresha amavuta yoroshya mu gituba cyangwa bakabanza gukinishanya kugeza igituba gitose mu buryo bwa kamere kitegura imboro. Umugabo aramutse anyaje neza umugore agomba gushobora kurangiza mu minota nk'itanu.
Afrik.com:Iminota itanu itanu uzunguza imboro kuri rugongo, ubwo se umugabo ntaruha ukuboko...
Nsekuye Bizimana: Abaswerana bagomba gufatanya. Umugore ashobora kugarama cyane akifungura ku buryo umugabo agera ku bice biryoherwa by'umugore bitamugoye. Ibyo ari byo byose biragiye
kurigata mu gituba kurusha kunyaza,ururimi n'imisaya nabyo biruha vuba.
Afrik.com:Unavuga ko Kunyaza bishobora gushimisha umugore wakebwe rugongo
Nsekuye Bizimana: Mu gukebwa kwinsi kw'abagore, bakeba gusa agace gato ka rugongo, igice cy'imbere ntigikorwaho, n'agaheha ko kunyariramo ntigakorwaho, kandi aho hose hararyoherwa cyane. Ubwo rero abo bagore bashobora kunyazwa. Dushobora gutekereza ko abagore bakebwe badashobora kurangiza. Nyamara naganiriye n'abo bagore bambwira ko banyajwe bigakunda.
Afrik.com: kunyaza ngo bishobora gukorwa n'iyo umugabo yaba agira ibibazo byo gushyukwa...
Nsekuye Bizimana: Abagabo bafite ibibazi bito byo gushyukwa, bashobora gukinisha rugongo n'imboro yabo, kandi mu gihe barimo kubigerageza baboneraho no gushyukwa bakaba bashobora gucumita abagore babo. Abagabo benshi bafite ibibazo byo gushyukwa bambwiye kunyaza byabafashije guhaza abagore babo.
Afrik.com: Uvuga ko kunyaza bizakundwa cyane nka gusomana kw'abafaransa(french kiss)
Nsekuye Bizimana:Igihe nari nkiri muto, gusomana kw'abafaransa ntibyari bizwi cyane. Abantu bake bari babizi, ariko ubu abanyafurika benshi barabikora.. Nko mu myaka 100 ishize uburyo bwo gusomana bw'abafaransa bwakorwaga n'abantu bake gusa mu burayi ubwaho. Ibi bivuga ko uburyo bwiza bwo gukora ibintu bushobora gukwira ku isi yose. Mu gihe rero numva ko kunyaza ari uburyo bwiza bwo guhuza igitsina nta mpamvu yatuma ntizera ko buzakundwa n'abantu benshi. Igitabo cyanjye nikimara gusohoka mu rurimi rw'icyongereza umwaka utaha 2009 ndizera ko abantu benshi bazgerageza kunyaza mu gihe abandi bazagenda babwirana inkuru nziza yo kunyaza. Kunyaza ni uburyo bwo guhuza igitsina buzwi kandi bukorwa muri Namibia bwaje bukomotse muri Uganda.
Afrik.com: Uvuga ko amahugurwa yawe yo kunyaza akenshi azamo abanyaburayi. Wasobanura impamvu ibitera?
Nsekuye Bizimana:Ntabwo nzi impamvu abanyafurika batitabira aya mahugurwa yo kunyaza, gusa nshobora gukeka. Icyo ntekereza ni uko nkurikije ibyo nabonye mu Budage, abnyafurika ntibajya bitabira amanama n'amahugurwa ya politiki. Uzabasanga mu makiriziya ahubwo. Ibyo ni byo nabonye..Ariko ndakeka ko bizahinduka kuko abantu benshi barimo kugura igitabo cyanjye cyanditse mu gifaransa
Afrik.com: Hari icyo se abaganga b'igitsina bari bavuga nyuma yaho usohoreye igitabo cyawe ku kunyaza?
Nsekuye Bizimana: Ndacyategereje icyo bazavuga ku kunyaza. Cyane cyane ko nagereranyije inyungu z'uburyo bigisha no kunyaza. Abaganga b'igitsina nta kintu kigaragara bagezeho mu buryo bwo gufasha abagore gusohora, ntekereza ko kunyaza bifasha abagore gusohora kurusha ubundi buryo abaganga b'igitsina bigisha.
Afrik.com: Inzu yandika ibitabo yavuze iki ku gitabo cyawe mbere y'uko ugitangaza?
Nsekuye Bizimana: Byarabashimishije kuko babonaga uburyo bwanjye buzagira akamaro. Inzu yasohoye igitabo cyanjye yasohoye ibitabo byinshi ku gitsina harimo n'ibitabo by'umuganga w'ikirangirire w'umufaransa Gerard Leleu. Mu by'ukuri bazi ibyo bakora.
Afrik.com: Usibye kunyaza, hari ubundi buryo waba uzi bwatuma umugore arangiza bitamugoye?
Nsekuye Bizimana: Mba nkuroga, iyo mbumenya mba narabwanditseho
Afrik.com: Mbese inyandiko zawe zihengamiye ku itezambere ry'umugore?
Nsekuye Bizimana: ntabwo ari mu buryo bw'uburwanashyaka, ni ikibazo nabonye, cy'uko abagore bagomba gushimishwa n'igitsina cyabo. Ndashaka ko abagore basohora igihe barimo guhuza igitsina.
Afrik.com:Urumva ushaka gukora ubushakashatsi bunonosoye ku kunyaza muri Institute for Sexology and Sexual Medicine mu Budage kugira ngo ugaragaze akamaro k'ubu buryo. Amafaranga y'uyu mushinga uzayakura he?
Nsekuye Bizimana:Ubushakashatsi bwitaweho muri iki gihe mu Budage ni indwara z'ibitsina n'ingaruka zo mutwe ziterwa no gufata abana ku ngufu no Gufata Ku Ngufu muri rusange. Ntabwo bazi uburyo bunyuranye bwo guhuza ibitsina. Ariko aha naho bazahagera. Bizatwara igihe mbere y'uko igitabo cyanjye gisobanura neza ibitekerezo byanjye abantu bakabyitaho, ariko ndatekereza ko abafaransa bazahita bagikunda, ndateganya rero kuzabona infashanyo ziturutse mu bafaransa.
Iki kiganiro cyayobowe na Habibou Bangre, cyahinduwe mu Kinyarwanda na H.Bangambiki,Umwanditsi mukuru wa Igituba.org


text:
Buri muntu afite inshingano zitandukanye mu buzima bwe aba agomba gusohoza. N’abakritu ziba zibareba. Izo nshingano ni izo kwita ku muryango n’izindi.
Hari igihe umuntu ahugira mu gushakisha iby’ubu buzima, akibagirwa ko n’umuryango uba umukeneye.
Canon Rev. Antoine Rutayisire, avuga ko akenshi ibyo abana babona iwabo ari byo bajyana no mu ngo zabo. “Niba se w’umwana adataha kare ngo yite ku muryango we, n’umwana nashaka aziyumvisha ko nta mpamvu yo gutaha kare, kuko atigeze abibona. ‘ninde uzigisha bene uwo musore ko gutaha kare atari icyaha?"
“Benshi barakubwira ngo baba bari muri za biziness, kandi ntazo barimo. Jya utegura bizinesi zawe kare kugira ngo uze kugira umwanya wo kubonana n’abana (umuryango) bawe. Erega umugoroba ukwiye kuba uw’umuryango wawe.” “Hari abantu babaye imfubyi kandi bafite ababyeyi.” Inama atanga, ni ukugerageza kuba hafi y’umuryango. “Jya ugerageza kugabanya shuguri zawe, no mu rugo bakubone: mugire umwanya wo kuganira, munasenge muri hamwe.”


text:
‘’Nshima Imana yanjye iteka uko mbibutse.’’ Abafilipi 1:3
Habaho igihe ujya kumva ukumva nk’umuntu avuga ku wundi uruhande rubi. Ashobora kukubwira uko azi mugenzi we ugahita wumva nta kintu kiza amuziho na kimwe.
Ibi bikunda kuba ku mugabo n’umugore bagiye gutandukana bagiranye ibibazo. Ushobora kwegera umwe muri bo ukamubaza uko abona undi, yarangiza akakubwira ububi bwa mugenzi we akibagirwa n’igiceri cy’ijana yaba yaramuhaye.
Pawulo yandika yavuze ko iteka iyo yibutse ab’i Filipi ashima Imana. Nta bindi basobanura ku makuru yari afite atari meza kuri bafilipi ariko kandi nanone ni abantu ntibabuze aho batamubera beza nubwo yaba incuro imwe.
Ariko ku bwe yashimaga Imana uko yabibukaga kuko yasigaranye uruhande rwiza, yatakaje ibibi asigarana ibyiza.
Umuntu akubajije ngo mbese iyo wibuka umuntu wibuka ibyiza cyangwa ibibi gusa?
Akenshi umuntu akora neza igihe kinini ariko duke twagaragaye tutari twiza akaba ari two umuntu asigarana.
Ni kenshi umuntu ahagarara yigisha ariko abantu bagatahana umunota umwe yibeshye. Bakavuga bati ‘’Yigishije neza ariko yavuze gutya na gutya.’’
Pawulo atubere urugero rwo kwibukira abantu ku byiza badukoreye kuruta ibibi. Ikindi iyo ushaka kwitoza kubabarira witoza kwibuka basi duke twiza umuntu yagukoreye, uhita ubona ko aho yakoze nabi ari intege ukamubabarira.
Nta muntu udakosa ubaho mu isi,nubwo Pawulo avuga Filipi kuriya ariko hari mu hantu yagiriye ibibazo mu ngendo ze z’ivugabutumwa. Pawulo ari i Filipi yarafunzwe, arakubitwa ahakorezwa isoni mu buryo butandukanye (Ibyakozwe n’Intumwa 16), ariko ibi sibyo yitayeho yarebye ibyiza asigarana ishimwe igihe cyose abibutse.
Birashoboka ko yaba umuvandimwe,umubyeyi cyangwa se undi muntu uwo ari we wese bitewe n’ibyo mwahuriyemo. Uyu munsi ugisoma iyi nyandiko gerageza usubire inyuma gato urebe niba hari icyiza wakwibuka ubundi wirengagize ibibi.


text:
Abashinwa batekera igihe cyose ku muriro mwinshi, bagaragura kenshi ibiryo biri ku ipanu.Mu bikoni by’abashinwa usanga kenshi abatetsi bavangavanga vuba vuba kuri ayo mapanu yabo ari ku muriro mwinshi cyane, bigatuma ibiryo bishya vuba.
Ntucike intege kubera ibice bitatu byo gutegura iy’ifi, mu byukuri biroroshye, birihuta ndetse n’akarusho ni umwimerere kubera uburyohe bwayo.
Icyitonderwa : fecule y’ibigori (fecule de mais)bavuga hano ntabwo ari ifu y’ibigori, ahubwo ni ubundi bwoko bw’ifu inoze cyane y’umweru itarimo ibiheri. Wayigurira muri za supermarket, ifite igifuniko cy’ubururu n’umuhondo, ,handitseho zesta cyangwa ipaki y’amagarama 250 yanditseho maizena. Muri T2000 bagurisha yo ibikoresho by’ibishinwa harimo niyo fecule y’ibigori.
Ibikoresho
Ibikoresho by’igice cya mbere :
ibiyiko 3 binini by’ifu y’ingano
ibiyiko 3 binini by’ifu ya fecule y’ibigori(maizena)
umunyu muke
ikiyiko 1 kinini cy’amavuta ya soya (soya Gold)cg amavuta y’ibigori
ibiyiko bike by’amazi akonje
amagarama 350-400 y’ifi itarimo amahwa (filet)
dl 1 cg 2 z’amavuta yo gukaranga(gufiritiza)
Ibikoresho by’igice cya kabiri :
Igitunguru 1 kiringaniye wakasemo uduce duto
kokombure(concombre)1,itarimo itubuto wakasemo ibice binini
urunyanya 1 runini rutarimo utubuto wakasemo ibice binini
Ibikoresho by’igice cya gatatu
Ibiyiko 3 binini by’isosi ya soya yorohereje (light soy sauce)
Ibiyiko 3 binini bya vinaigre y’umweru
Ikiyiko kimwe n’igice cy’isukari
urusenda uko ubishaka
Uburyo bwo gutegura
Igice cya mbere :
1.fata isahane ifukuye, uvange ifu y’ifarini, maizena, amazi akonje,umunyu n’ikiyiko 1 cy’amavuta ukore umutsima (pate)
2.kata ifi mu bipande binini bya mpande enye(carre)
3.uvange ifi na ya pate ku buryo ibice byose by’ifi biba biriho pate neza
4.shyushya amavuta cyane ku buryo agatonyanga kamwe k’amazi gatuma ataruka cyane
5.Ushyiremo ifi, uyikarange ku muriro mwinshi mu gihe cy’iminota 10
6.Ureke ifate irange impande zombi nurangiza ushyire ku ruhande
Igice cya 2 :
7.Gabanya amavuta ari ku ipanu usigemo make cyane
8.wongere ushyushye ipanu ku muriro mwinshi ushyiremo ibitunguru wakase ugaragure,wongeremo kokombure(concombre)ukigaragura hamwe n’inyanya
9.hanyuma wongeremo ifi ubishyushye
Igice cya gatatu
9.wongeremo imvange ya soya ,vinegeri(vinaigre),isukari n’urusenda
10.ubivange witonze maze ubirekere ku muriro mwinshi mu gihe cy’umunota 1 gusa
Bigabure bishyushye Ushobora kubirisha umuceri w’umweru.
Marie-Louise Beerling cookery coach
info@madamemarie.nl • 00 250 785 296 033


text:
Yesaya 43:2 - Nunyura mu mazi nzaba ndi kumwe nawe, nuca no mu migezi ntizagutembana. Nunyura mu muriro ntuzashya, kandi ibirimi byawo ntibizagufata.
Mu buzima tubamo tugira amatsiko yo kumenya ibintu byinshi bitari ngombwa. Yewe akenshi n’ibyo twifuza kumenya nta nubwo bishoboka ko twabimenya byose nk’uko tubyifuza. Kumenya ngo ejo nzaba meze nte? Kumenya amahirwe n’ibyago biri imbere ni kimwe mu bibazo bihangayikishije abatuye Isi. Ibi nibyo biviramo benshi gushaka abapfumu, kwiruka inyuma y’abaroyi, abahanuzi n’abavugwaho iyerekwa. Nk’umushumba, ni kenshi mpura n’abantu bafite icyo kibazo. Bifuza kumenya uko ejo habo hameze.
Nk’uko njye mbizi, iteka ejo hahishe ibibi n’ibyiza kuri buri wese. Hahishe ibyago n’imigisha y’uburyo bwinshi.
None se kumenya umubare n’ido n’ido (details) y’ibyago bikuri imbere bikumariye iki none? Wewe ushaka kubimenya menya neza ko ntacyo bikumariye nta nubwo bishoboka. Abakwizeza ko bakubwira ibyawe...uretse n’ibyawe ntabwo bazi n’ibyabo...namenye ko Imana n’ubwo ivuga itavugavuga! N’ubwo Imana yavuganaga na Yozefu, ntabwo yamuhishyuriye ko azangwa na bene se, ko azatabwa mu cyobo, ko azagurwa, ko azabeshyerwa akagambanirwa na nyirabuja, ko azafungwa!
Igikomeye yari akeneye kumenya cyari ijambo rivuga ko "Imana izabana nawe". N’ubwo atamenye amakuru y’ibyago byose byari imbere ye, yamenye ikintu gikomeye, icy’ingenzi ko no mu cyobo, no mu miraba, no muri Gereza...Imana izakomeza kumuba hafi. Bibiliya ivuga uburyo Imana yakomeje kubana nawe aho hose no muri byose.
Ayo niyo makuru akomeye Daniel yamenye yatumye atabona ubukana bw’umuriro wari ushyizwe imbere ye, ntiyabona amenyo y’intare zasamye...abona Imana imugose! Ayo niyo makuru yarakeneye kumenya! IMANA ibana natwe mu muriro!
Ni naryo jambo rikomeye Imana yabwiye Mose ngo "Nzabana nawe". Ibi byatumye atareba imiraba, n’ubukana bw’inyanja itukura..akabona Imana ibahora hafi. Imana inyurana natwe mu miraba, mu mazi ya buri munsi ashaka kuturengera.
Ndetse na Yoshua niryo jambo yahawe ngo nk’uko nabanaga na Mose niko nzabana nawe..byatumye atabara umubare w’intambara zimuri imbere, umubare w’ibikuta ubuzima bwamusabaga kurira (za Yerikos)...abona Imana. Ayo niyo makuru ya nyuma Yesu yavuganye n’abigishwa abasezera muri Matayo 28:18-20 ngo "Dore ndi kumwe namwe kugeza ku mperuka y’Isi". Ayo niyo makuru ukeneye kumenya. Araruta ayo wifuza utazi kandi utanakeneye. Njye ibyo birampagije!
Umuhanzi Mbonyi Israel ati "Nyuzwe nawe.." kuko ngufite ndamahoro" ndeba hirya ndeba hino, urukundo rurangose" Mugire umunsi mwiza mwese!
Niba iri jambo rigufashije, urisangize abandi.
Dr. Fidèle Masengo, Foursquare Gospel Church, Kimironko masengof@yahoo.fr